Pitanja vezana za rat u Iraku i dalje dominiraju američkom politikom\nTri godine nakon Amerikancima predvodjene invazije, Irak i dalje dominira američkom politikom. Nedavne ankete o javnom mnjenju pokazuju da Amerikanci gube strpljenje prema nastojanjima u Iraku, što komplikuje pokušaje predsednika Buša da generiše podršku u zemlji za taj rat.\nSnage Amerikancima predvodjene koalicije su relativno brzo postigle pobedu nad režimom Sadama Huseina. Medjutim, postizanje stabilnog mira u zemlji pokazalo se daleko težim. Tokom protekle godine, novi broj američkih žrtava uz svakodnevne snimke nasilja i haosa umanjile su domaću podršku za ratna nastojanja i način na koji predsednik Buš rukovodi politikom prema Iraku. Karlin Bouman prati javno mnjenje u vašingtonskom institutu American Enterprise:\n”Mislim da je razlog tome to što su mnogi Amerikanci veoma uznemireni kad su naši vojnici izloženi opasnostima i žele da znaju kakve su predsednikove namere. Takodje žele da veruju da se te namere sprovode efikasno.“\nPosle tesne pobede na izborima 2004.godine, predsednik Buš je ima teškoće da zadrži podršku javnosti, delimično i zbog visokih cena goriva u Americi i veoma kritikovanog vladinog odgovora na razorni uragan Katrina. Medjutim, politički analitičar Stjuart Rotenberg navodi da je zabrinutost javnosti zbog Iraka i dalje u srži predsednikovih političkih problema:\n”U suštini, to je umanjilo verodostojnost Džordža Buša, podstaklo pitanja o njegovom rukovodjenju i najviše doprinelo njegovim političkim problemima u zemlji.“\nNekoliko nedavnih anketa pokazalo je da se javnost sada protivi ratu, ne veruje da je to nastojanje bilo vredno cene i strahuje da Irak srlja u gradjanski rat. Svestan tih sumnji predsednik Buš je lansirao novi niz govora širom zemlje u nadi da će podstaći domaću podršku.\n”Popravljamo ono što nije funkcionisalo. Nastavićemo da uvodimo promene po potrebi kako bismo ispunili cilj da ta zemlja postane sposobna da se održi, odbrani i zaštiti, i postane snažni saveznik u ratu protiv terorizma.“\nPredsednikovi republikanski sledbenici se nadaju da će se situacija u Iraku smiriti pre predstojećih kongresnih izbora u novembru. Demokrate pak očekuju da che osvojiti veći broj mesta na tim izborima, delimično zbog nezadovoljstva javnosti oko nastojanja u Iraku. Medjutim, kao stranka, demokrate su i dalje podeljenih gledišta po pitanju Iraka i jedna glasna manjina u toj stranci zahteva brzo povlačenje. Kongresmen iz Pensilvanije Džon Murta je u početku podržavao rat. Sada želi da američke trupe napuste Irak.\n“Javnost je bila daleko ispred administracije i Kongresa. Ona želi da ova stvar bude rešena, želi promenu smera.“\nMedjutim, ankete pokazuju da mnogi Amerikanci ne veruju da bi demokrate znatno drugačije rukovodile situacijom u Iraku. Političari iz obe stranke sada vide predstojeće izbore kao referendum o načinu na koji predsednik Buš rukovodi tom situacijom.


Sos kanal odlazi u istoriju\nIzvor: FoNet, 08.02.2018.\nTelevizijski Sos kanal, koji je pre više od dve decenije osnovao i sve ove godine bio na njegovom čelu Dragiša Kovačević, odlazi u istoriju, ne dočekavši kraj desetogodišnjeg sudskog spora sa RATEL i REM, koji su mu na javnom konkursu 2006. godine dodelili neispravnu frekvenciju, što je presudno uticalo na sudbinu ove televizije.\nKako je saopšteno, "ljubiteljima domaćeg sporta Sos kanal ostaje u sećanju kao prva autentična sportska televizija na Balkanu koja se bavila samo domaćim sportom".\nIzveštavala je sa utakmica u svim rangovima takmičenja, dajući isti značaj događanjima u saveznim ligama, kao i nadmetanjima u nižerazrednim, školskim i takozvanim "beton" ligama.\nSamo u "Ligi budućih šampiona" i akcijama "Treniraj, budi zdrav", "Trojkom protiv droge" i "Ne u dimu, već u timu", učestvovalo je više od 100.000 dečaka i devojčica, od kojih je više desetina sportista izraslo u istinske asove srpskog sporta.\n"Ponosan sam na sve ono što je Sos kanal, sam bez ičije pomoći, učinio na afirmaciji sprskog sporta, kao i brojnim edukativnim akcijama koje smo organizovali u prethodne 22 godine i Sos kanal s pravom učinili javnim servisom srpskog sporta", izjavio je Dragiša Kovačević.\n"Zahvalan sam kolegama sa kojima sam godinama sarađivao i gledaocima koji su nas sve ove godine pratili i podržavali", naglasio je Kovačević, uveren da je ovakva televizija potrebna Srbiji, posebno sportovima koji su jedino publicitet imali na ovom kanalu.\nNova sportska televizija koja najavljuje da ce nastaviti tradiciju Sos kanala zvaće se Sos kanal plus, a direktror i glavni urednik biće nekadašnji novinar u sportskoj redakciji RTS i bivši pomoćnik ministra sporta Aleksandar Milutinović.\nKovačević se nada da će Sos kanal plus "umeti da iskoristi ogroman potencijal, imidž i reputaciju koju je Sos kanal stekao u srpskoj sportskoj javnosti, afirmišući sportski duh, zdravlje, talenat, znanje i lepo ponašanje".


Organizacija društvenog aktivizma » Kandidati za nagradu “Duga”\nKandidati za nagradu “Duga”\nОзнаке: homofobija, LGBT, ljudska prava, nagrada, transfobija\nGej strejt alijansa (GSA; Alijansa) obaveštava javnost da je na sednici žiri koji odlučuje o dodeli nagrade “Duga” za 2014/15. godinu od pristiglih nominacija odabrao uži izbor od 5 nominovanih za ovu nagradu. Dobitnik ovogodišnje nagrade “Duga” biće proglašen 15. maja na ceremoniji koja će biti upriličena tim povodom.\nŽiri je birao između 33 pristigle nominacije, što je dvostruko veći broj u odnosu na prošlu godinu, među kojima su bile nominovane različite državne i lokalne institucije, ustanove, organizacije, kao i pojedinci i pojedinke.\nAnalizirajući obrazloženja nominacija, od kojih je najveći broj bio veoma kvalitetan i ozbiljan, žiri je odlučio da u uži izbor za nagradu “Duga” za 2014/15. godinu uđu:\n- udruženje Asocijacija Duga iz Šapca, organizacija koja se bavi LGBT pravima i koja je karakteristična po svom radu u različitim lokalnim sredinama u Srbiji. U prethodnoj godini, zajedno sa Kancelarijom za ljudska i manjinska prava, Asocijacija Duga je ostvarila značajne rezultate koji se tiču obuke zaposlenih u centrima za socijalni rad kako bi ih osposobila za rad sa LGBT osobama i njihovim porodicama.\n- Narodna skupština Republike Srbije je u prethodnoj godini u saradnji sa organizacijama civilnog društva ostvarila niz aktivnosti koje se tiču poboljšanja položaja LGBT osoba i ovim pitanjima se bavila na vidljivo otvoreniji i formalniji način. Kroz delovanje skupštinskih odbora, narodnih poslanika i svojih čelnika, parlament Srbije je imao afirmativnu i aktivnu ulogu u promociji tolerancije i poštovanju i zaštiti ljudskih prava LGBT populacije, a takođe je i primetan broj narodnih poslanika svojim prisustvom podržao održavanje Parade ponosa.\n- Jadranka Joksimović, ministarka bez portfelja zadužena za evropske integracije u Vladi Srbije je zajedno sa svojim saradnicima veoma aktivno podržavala LGBT zajednicu i kontiunirano i javno se zalagala za poštovanje njenih ljudskih prava u različitim oblastima i kroz različite aktivnosti. Značajno je doprinela uspešnom održavanju Parade ponosa i boljoj koordinaciji između institucija i organizatora Prajda i bila je prisutna na ovom događaju, a ostvarila je i dobru komunikaciju i stratešku saradnju sa LGBT pokretom.\n- Helena (M.V.), major Vojske Srbije u penziji, je transrodna osoba koja je u javnosti otvorila problematiku položaja trans osoba u ovoj instituciji i dala više intervjua i izjava domaćim i inostranim štampanim i elektronskim medijima u kojima je otvoreno govorila o svom drugačijem rodnom identitetu, svom životu, porodici i profesionalnoj karijeri.\n- Tamara Skrozza, novinarka nedeljnika „Vreme“, koja takođe piše i kolumnu „Skrozza na skroz“ u gej magazinu „Optimist“ u kojoj obrađuje društveno-političke događaje od važnosti za LGBT osobe i sve druge građane, je puno puta stala u odbranu prava LGBT populacije i kao članica Saveta za štampu, ali i kroz druge medijske institucije.\nNagrada se dodeljuje putem javnog konkursa a o njoj odlučuje odlučuje nezavisni žiri koga svaki put čine eminentni i uspešni pojedinci/ke u raznim oblastima, dobitnik prethodne nagrade “Duga”, predstavnici osnivača nagrade, kao i aktivisti i aktivistkinje drugih organizacija koje se bave LGBT pravima.\n(Info centar GSA)


Probali smo: Na Savskom nasipu zaista može da gradi ko hoće\n21. 02. 2018.|\nInicijativa Ne davimo Beograd danas je započela izgradnju objekta na sred Savskog nasipa, kako bi ukazala na odsustvo volje nadležnih da reše ovaj višegodišnji problem nelegalne gradnje.\nU prvu “A” fazu izgradnje u objekat je za sada ugrađeno preko tri kubika peska tip “Dunavac”, preko 200 betonskih blokova i ostalog građevinskog materijala uz pomoć 5 radnika koji su bez obzira na teške vremenske uslove završili ovu fazu izgradnje nekoliko sati pre roka.\nAko se lepo vreme za ovo doba godine nastavi i narednih dana, iz Inicijative poručuju da će i gradnja biti nastavljena i završena u rekordnom roku.\nMi smo videli da na području Savskog nasipa nikakvi zakoni ni pravila ne važe, pa smo odlučili da se skućimo ovde, jer kao i mnogima koji su već ovde izgradili kuće, nama naši stanovi nisu dovoljni. Mi smo ljudi pod stresom i kako bi rešili naše potrebe za odmorom i relaksacijom uzeli smo lopate u ruke i počeli gradnju.\nDobrica Veselinović, Inicijativa Ne davimo Beograd\n“Takođe moram da se zahvalim raznim inspekcijama i policiji što nisu izašli na teren, jer su tako pokazali da im je zaista stalo da građani rade šta god žele gde god to žele dokle god su bogati i uticajni.”\nOvom prilikom Veselinović se izvinio dobrim komšijama sa nasipa na neprijatnostima koje je izgradnja prouzrokovala, prvenstveno jer su do svojih kuća morali da idu još uvek nelegalnim putevima pored nasipa, uz obećanje da će svi putevi oko nasipa biti asfaltirani.\nZa kraj iz Inicijative poručuju da će se izgradnja brzo završiti kako bi sa prvim zracima prolećnjeg sunca samo oni mogli da uživaju u lepotama Save.\n“Bolje samo nama da bude super na Savskom nasipu, nego da svi građani uživaju u prirodi” – za kraj je poručio Veselinović\nInicijativa Ne davimo Beograd smatra da je pitanje očuvanja Savskog nasipa i rešavanje nagomilane nelegalne gradnje koja ga ugrožava, od životnog značaja za grad Beograd. Savski nasip predstavlja zaštićeno područje vodoizvorišta, područje koje štiti Novi Beograd od poplava, i vredan prirodni resurs i stanište ptica. Nažalost, nebrigom, nečinjenjem i bahatim ponašanjem pojedinaca Savski nasip je ugrožen i pretvoren u zagrađenu privatnu zonu.\nPoštovani @prijavi_problem @AcaSapic želim da prijavim samog sebe jer sam danas gradio kuću na Savskom nasipu. pic.twitter.com/93Nc1PPMjp\n— Dobrica Veselinović (@dobrinacelnik) February 21, 2018


Dalas se revanširao Juti, Filadelfija ubedljivo vodi – Srbija Sport\nDalas se revanširao Juti, Filadelfija ubedljivo vodi\nby SrbijaSport 19.04.2022., 07:06\nKošarkaši Dalasa su uspeli na svom terenu da nadigraju Jutu posle preokreta u finišu utakmice iako u svojim redovima nisu imali Luku Dončića koji se još nije oporavio od povrede.\nU nedostatku slovenačkog asa ulogu vođe tima je preuzeo Džejlen Branson i bio najefikasniji igrač meča sa 41 poenom uz 8 skokova i 5 asistencija, a odlično ga je pratio nemački internacionalac Maksi Kleber sa 25 poena.\nTim Jute su odlično predvodili Donovan Mičel sa 34, Bojan Bogdanović sa 25 i Džordan Klarkson sa 21 poenom ali je to bilo ipak nedovoljno da dođu do nove pobede iako su gosti uspeli da dobiju prvo poluvreme.\nDalas je u drugom poluvremenu preuzeo imicijaticu i uspeo da načini preokret za važnu pobedu i izjednačenje na startu plej-of serije.\nNi u drugoj utakmici četvrtfinalne serije Istočne konferencije Kanađani na gostujućem terenu nisu uspeli da pruže značajniji otpor Filadelfiji koju je do pobede predvodio tandem Džoela Embida i Džejmsa Hardena.\nEmbid je meč završio sa 31 postignutim poenom i 11 skokova, a Harden je dodao 14 uz šest asistencija, a eliku podršku imali su od Tajrisa Meksija koji je ubacio 23 poena i sa još devet uhvaćenih lopti i osam asistencija bio jedan od presudnih faktora na putu ka vođstvu sa 2:0 u plej-of seriji.\nU poraženom timu najefikasniji je bio Ou Džej Anunobi sa 26 ubačenih poena, dok su Paskal Sijakam i Fred van Vlit ubacili po 20.\nFiladelfija – Toronto 112:97\nDalas – Juta 110:104\nGolden stejt – Denver u toku


Fejsbuk o hakovanju Vocapa: Nadogradite aplikaciju\nFejsbuk je danas upozorio korisnike da treba da nadograde poslednju verziju popularne aplikacje „Vocap“ zbog toga što postoji mogućnost da bez svog znanja imaju špijunski softver instaliran u telefonima.\n„‘Vocap’ poziva ljude da nadograde novu verziju aplikacije kako bi zaštitili informacije na mobilnim uredajima“, rekao je portparol „Vocapa“, preneo je Rojters.\nŠpijunski softver izrađen od strane „naprednog hakera“ danas je „upao“ u više mobilnih telefona putem popularnog „Vocapovog“ programa za komunikaciju, i to bez intervencije korisnika kroz glasovne pozive u aplikaciji.\nList „Fajnenšel tajms“ je kao mogućeg hakera u ovom slučaju označio izraelsku grupu NSO, preneo je AP.\nSoftver je uspeo da prodre u telefone kroz propuštene pozive putem funkcije glasovnog pozivanja aplikacije izjavio je portparol „Vocapa“ i rekao da je softverom koji je otkriven početkom maja zaražen nepoznat broj uređaja.\nNavodi se da korisnik nije imao mogućnosti da se odbrani, a prema rečima stručnjaka, jedini način zaštite u ovom slučaju bio je da „Vocap“ aplikacija uopšte nije instalirana u telefon korisnika.\nViše iz ove kategorije « Hakovan „Vocap“, korisnici bez mogućnosti za odbranu\tLenovo predstavio prvi računar sa savitljivim ekranom »


UNSKO-SANSKI PORTAL ŽESTOKO KRITIKOVAO SDA FUNKCIONERE\nSituacija u USK u vezi s migrantskom krizom svakog dana je sve teža, a procjenjuje se da je u kampovima smješteno blizu 3.000 migranata\nDžaferović i Turković\nBlizu 600 migranata jutros je pronađeno u bivšoj željezari Krajinametal u Bihaću, potvrdili su u Ministarstvu unutrašnjih poslova Unsko-sanskog kantona, piše popularni portal usn.co.ba.\nNaime, radi se o većini migranta koji su imali potvrde iz kampa Lipa, dok je ostatak u međuvremenu stigao na područje ovog kantona.\nSituacija u USK u vezi s migrantskom krizom svakog dana je sve teža, a procjenjuje se da je u kampovima smješteno blizu 3.000 migranata, dok je isti ako ne i veći broj migranata van kampova odnosno na ulicama ili u privatnom smještaju.\nMigranti veliki problem u Krajini Foto: USK\nKako sada stvari stoje, za “bošnjačke lidere” u Sarajevu, a ponajviše člana Predsjedništva BiH Šefika Džaferovića i dopredsjedavajuću Vijeća ministara BiH i ministricu vanjskih poslova Biseru Turković, Bošnjaci u Krajini nisu od tolikog značaja kao što su ilegalni migranti iz Pakistana ili građani Novog Pazara.\nPodsjećamo da je bivši ministar sigurnosti Fahrudin Radončić najavio deportaciju ilegalnih migranata, ali ta se ideja nije dopala, vjerovali ili ne, ambasadi Pakistana u Sarajevu pa je ekspresno obustavljena.\nNaime, namjera ministra sigurnosti BiH Fahrudina Radončića da se više od 6.000 ilegalnih migranata mora identificirati i dati svoj pasoš ili drugi identifikacioni dokument domaćoj policiji, te da će biti deportovani ukoliko ne posjeduju lične dokumente ili odgovarajuću dozvolu državnih institucija, naljutila je predsjedavajućeg Predsjedništva BiH Šefika Džaferovića i dopredsjedavajuću Vijeća ministara BiH i ministricu vanjskih poslova Biseru Turković.\nDžaferović s ambasadorom Pakistana Foto: Arhiv\nObavljen je razgovor u Sarajevu sa ambasadorom Pakistana, a zaključak istog je da su “bošnjački lideri” molili za oprost ambasadora Pakistana zbog ovakve, po njima, strašne namjere ministra sigurnosti BiH Fahrudina Radončića.\nNedugo nakon toga, ministar Radončnić je podnio ostavku, ni manje ni više, nego upravo zbog ovakvog ponašanja koalicionog partnera SDA, odnosno nemogućnosti da napokon neko uradi nešto povodom migrantske krize, kako u USK, tako i u ostatku BiH.\nDa je situacija i više nego tragikomična, pokazuju i apeli ministrice Turković i člana Predsjedništva BiH Šefika Džaferovića da se iz Sarajeva i Tuzle hitno pošalje medicinsko osoblje u Novi Pazar kako bi pomogli građanima u borbi protiv koronavirusa.\nNaravno da je potrebno pomoći, ljudi smo, nismo životinje, ali postavlja se pitanja kada će “bošnjački lideri” u Sarajevu ovako da se brinu za stanovništvo Krajine. Da li je još uvijek važno biti Bošnjak ili su sada dovoljno dobri i Pakistanci?, piše portal usn.co.ba.\nMigranti Šefik Džaferović Bisera Turković Fahrudin Radončić


Poklon paket za sve: Peta konferencija beba u Loparama - NTV Arena\nNa manifestaciji se tradicionalno bira rukovodstvo, a titulu predsjednika Konferencije beba ponijela je najmlađa beba, Nikola Tešić, koji je rođen prije 11 dana. Za potpredsjednika je izabrana djevojčica Katarina Kerović, rođena 27. juna 2019. godine, koja je najstarija učesnica ovog okupljanja, a nagradu je dobila i Nikolina Bošković, kao beba koja ima četvoro barće i sestara.\nNataša Tešić je rekla da ima dvoje djece, djevojčicu koja ima 15 mjeseci i dječaka koji je rođen 24. juna, tako da je najmlađa beba u opštini Lopare.\n– Možda ćemo imati još djece, dok ovi malo porastu – saopštila je Tešićeva i dodala da pomoć opštine i nagrada dobro dođu, jer su potrebe za bebu velike.\nPredsjednik Skupštine opštine Lopare, Milenko Ristić, u svojoj izjavi za medije je rekao da u protekloj godini konferencija nije održana zbog provođenja epidemioloških mjera, ali da se ove godine manifestacija nastavlja.\nOn je izjavio da su na teritoriji ove lokalne zajednice, u protekloj i ovoj kalendarskoj godini, rođene 53 bebe i tom prilikom pozvao mlade bračne parove da povećaju natalitet.\n– Skupština opštine Lopare usvojila je i Odluku o pronatalitetnoj politici, tako da imamo i izdvajanja iz budžeta za svako novorođeno dijete – istakao je Ristić.\nNačelnik za privredu i društvene djelatnosti opštine Lopare, Željko Kerović, zahvalio je djeci, roditeljima i donatorima i rekao da je odziv na konferenciju bio veoma dobar.\nZa ovu manifestaciju organizovan je prigodan program i nagradna igra, a za svu djecu su obezbijeđeni poklon paketi.\nTags: bebe, konferencija beba, lopare, rado savic


Kristijan Mir: Cenzura u Srbiji lako dokaziva - Biznis i Finansije\nHome\tVestiPolitika i društvo\tKristijan Mir: Cenzura u Srbiji lako dokaziva\nby bifadmin 19. februara 2015.\nIzvršni direktor Reportera bez granica i jedan od autora izveštaja o slobodi medija u svetu Kristijan Mir izjavio je da cenzura u Srbiji “nije direktna, ni transparentna, ali je lako dokazivo da postoji”. Mir je rekao da “vlast u Srbiji ima veoma negativan odnos prema slobodi medija” i da “guši kritičko, slobodno izveštavanje, a pritiscima na medije, koji su često finansijski, preko reklama, utiče i na uređivačku politiku”. Ističući da Srbija kao kandidat za EU mora ozbiljnije da shvati važnost nezavisnosti novinara i potrebu slobode medija, Mur je podsetio da je Srbija pala po slobodi medija ali i da je smanjenje slobode medija globalno primetno.\nPovodom nedavne izjave evropskog komesara Johanesa Hana koji je doveo u pitanje dokumentovanost izveštaja Reportera bez granica o cenzuri u medijima u Srbiji, Mir je u intervjuu za portal Cenzolovka rekao da su se tokom 2014. “nezavisni mediji i novinari koji su kritički nastrojeni našli na udaru ozbiljnih pritisaka u nekoliko slučajeva, uprkos tome što je u toku proces pregovaranja o pristupanju Srbije EU”.\n“Novinski tekstovi u kojima je kritikovana Vlada bili su izbrisani sa interneta, a nezavisnim novinarima je prećeno ili je na njih izvršen pritisak. Sloboda medija mora biti snažan uslov za priključenje Srbije EU”, rekao je Mir u intervjuu objavljenom 18. februara.\nGovoreći o novom izveštaju Reportera bez granica, Mir je kazao da je “globalno gledajući, svuda primetno smanjenje slobode medija”.\nPodsetivši da je Srbija u odnosu na prethodnu godinu “pala na skali za 13 mesta”, Mir je ocenio da je to “tužno za zemlju koja je kandidat za članstvo u EU”.\n“Najverovatnije u Srbiji nema direktne cenzure, ali ima dokumentovanih slučajeva koji pokazuju da ima indirektnih pritisaka, da se od pojedinih medija traži da objavljuju intervjue sa određenim političarima, da im se dostavljaju urednički stavovi, a da su, s druge strane, plaćne reklame upravo u vezi sa objavljivanjem takvih intervjua i načinom uređivanja”, rekao je.\nSrbija povećala izvoz i drastično smanjila uvoz


"Oracle" dobio Gugl na sudu | Android Market\n“Oracle” dobio Gugl na sudu\nAmerički federalni sud presudio je u korist kompanije “Oracle”, što znači da je Gugl kriv za povredu prava nad 37 API-a programskog jezika Java.\n“Oracle” dobio je pravnu bitku u želji da zaštiti delove programskog jezika Java kojeg je Gugl iskoristio za svoj mobilni operativni sistem Android.\nParnica je započela 2010. godine kada je “Oracle” pokrenuo tužbu protiv Gugla, tvrdeći da je Gugl bez poštovanja autorskih prava ugradio delove Java koda u Android. “Oracle” je tražio milijardu dolara kao zadovoljenje pravde, ali nije otkriveno da li će dobiti toliko para.\nBy admin • Android vesti • 0 • Tags: android, google, Java, Oracle\nMotorola sprema još jedno “jeftino” čudo\tLG F70 4G LTE telefon uskoro stiže u Evropu


Kastratović: Hoćemo Nikšić kojim se neće upravljati iz Podgorice, a ni iz susjednih država – Borba\nLokalna vlast u prethodnom periodu sem djelimične stabilizacije javnih finansija nije uradila gotovo ništa za ekonomsko oživljavanje Nikšića. Nije u prethodnom periodu doveden makar jedan značajniji investitor koji bi otvorio nova radna mjesta, saopštio je kandidat za odbornika SDP-a u Nikšiću Marko Kastratović.\nKako je istakao, od nekada industrijskog i univerzitetskog grada dobili smo grad u kome se nastavilo sa visokom stopom nezaposlenosti iz koga se stanovništvo odseljava a stanovništvo uglavnom preživljava zahvaljujući materijalnom obezbeđenju, radu u uslužnoj i trgovinskoj djelatnosti.\n“Razvoj i unapređenje socijalne i dječje zaštite nije u skladu sa potrebama lokalnog društva. Trenutnom socijalnom politikom u opštini samo se stvaraju zavisni pojedinci i porodice od pomoći opštine a ne radi se na njihovom osnaživanju kako bi samostalno funkcionisali uz adekvatna zaposlenja i rješavanje stambenih pitanja. Aktuelno ne postoji socijalni dijalog činioca sistema socijalne i dječije zaštite što predstavlja prepreku u zaštiti građana koji se nađu u stanju socijalne potrebe”, poručio je Kastratović.\nKako je naveo, vođenje postupka za rješavanje stambenih potreba lica u stanju socijalne potrebe, takođe nije primjeren potrebama lokalnog stanovništva i neophodne su reforme koje će dovesti do transparentnog raspolaganja stambenim jedinicama u korist lica koja se nađu u stanju potrebe za istim.\n“Dok se naši politički oponenti u Nikšiću bave podjelom sugrađana po nacionalnoj osnovi, što predstavlja inače njihov jedini politički program, mi u Socijaldemokratskoj partiji ćemo našim sugrađanima ponuditi program i kadar za sprovođenje istog, viziju poštenog i radnog Nikšića kojim se neće upravljati iz Podgorice, ali i mnogo manje iz nekih susjednih država, dakle ponudićemo program koji će učiniti Nikšićanima život boljim i grad po mjeri svakog njegovog građanina”, zaključio je Kastratović


Za našeg dugogodišnjeg poslovnog partnera, renomiranu svjetski poznatu kompaniju u proizvodnji kućanskih aparata, tražimo vise izvršitelja na radnom mjestu elektromonter/ka u proizvodnji. Nudimo vam dugoročan posao u perspektivnoj kompaniji sa izvrsnim mogućnostima integracije. Pridružite se uspješnom timu na lokaciji Baden-Württemberg, izgradite svoje znanje i iskustvo. Vaše Životopise očekujemo na njemačkom jeziku, putem maila: international@bera.eu ili Brzom prijavom do 26.07.2017..\n* Svi razgovori i informacije o zapošljavanju odvijaju se na njemačkom jeziku.\nznačajan dio vaših zadataka odnosi se na rad na proizvodnoj liniji kućanskih aparata (bijela tehnika) - nakon strukturirane faze uhodavanja, očekuje se samostalnost u izvršavanju zadataka.\nadekvatna plaća, te naknada za godišnji odmor i nagrada za Božić\nosiguranje pronalaska smještaja te ostale aktivnosti oko integracije u privatnom i poslovnom smislu.


Novi detalji o napadu u Berlinu – NovostiDana.rs\nBERLIN – Sistem automatskog kočenja zaustavio je kamion i izbegnute su posledice koje su mogle biti i gore, saopštilo je danas nemačko državno tužilaštvo na konferenciji za novinare o istrazi napada na božićni sajam u Berlinu koja je pokazala velike bezbednosne propuste, ali zasad nije otkrila ni jednog saučesnika ni nalogodavca.\nSmrtonosni pohod kamiona zaustavljen je nakon 70 do 80 metara sistemom protiv sudara koji je pokrenuo automatsko kočenje kamiona i time su „izbegnute još teže posledice“, navelo je državno tužilaštvo na konferenciji za novinare.\nTime je potvrdilo informacije koje su ranije preneli neki nemački mediji.\nIstragom je otkriveno da osoba koja je juče uhapšena , 40-godišnji Tunišanin, nije mogao biti osoba za kontakt Anisa Amrija, rekla je portparolka saveznog državnog tužilaštva nadležnog za terorizam Frauke Koler i objavila njegovo puštanje iz pritvora.\nTaj je muškarac bio uhapšen jer se sumnjalo da mu je osoba, koju nemačke vlasti smatraju počiniocem atentata 19. decembra, poslala fotografiju i poruku.\nPrema dnevnom listu Zidojče cajtung, nekoliko minuta pre zaletanja u mnoštvo na božićnom sajmu, Amri je neidentifikovanoj osobi poslao selfi i poruku „Brate moj moli se, sve je dobro, Bog to želi, u autu sam, moli za mene“.\n„Nepromenjenim intenzitetom se nastavljaju istrage o mogućnosti postojanja drugih saučesnika, nalogodavca ili osoba upoznatih s planovima atentata“, rekla je Frauke Koler.\nSavezno tužilaštvo je u četvrtak potvrdilo verodostojnost videosnimka na kojem IS preuzima odgovornost za najgori islamistički atentat počinjen na nemačkom tlu.


Čiplić: izbori za bošnjački savet doneće rezultate «sandzakvesti sandzakvesti\nČiplić: izbori za bošnjački savet doneće rezultate Wednesday, Feb 16 2011\nO SANDZAKU and politika and vesti AIDA COROVIC, Boris Tadić, BOSNJACI, bosnjaci crne gore, BOSNJACKO NACIONALNO VIJECE, crna gora, Dan državnosti, drzavni sekretar, gradski trg novi pazar, HIDZAB, izbori za bnv, kenan hajdarevic, koalicija sda i sdp, MAHRAMA, marsal tito, meho omerovic, mrkonjic milutin, muamer zukorlic, Nemanjići Ustav Boris Tadić Raška Dan državnosti Udruženje Ras Novi Pazar Srbija, NOVI PAZAR DOBIJA GAS, sandzak, sulejman ugljanin, svetozar ciplic, Udruženje Ras, valter brani sarajevo snimanje u pazaru\tsandzakvesti 2:06 pm\nMinistar za ljudska i manjinska prava Svetozar Čiplić izjavio je danas da je ubeđen da će izbori za Nacionalni savet bošnjacke nacionale manjine, zakazani za 11. april, doneti rezultate, odnosno da će nacionalni savet moći da bude konstituisan nesmetano.\nOn je na sednici skupštinskog Odbora za međunacionalne odnose rekao da sve pretnje i uznemiravajuća kampanja koja se vodi putem medija o bojkotu izbora u Sandžaku, neće dovesti do rezulatata kakve bi neko želeo, a to je da samo Bošnjaci ostanu bez formiranog Nacionalnog saveta.\nMinistar je ukazao da dešavanja u Sandžaku podrazumevaju ne samo aktivnosti tog ministarstva i dodao da su svi konstatovali da je pitanje Sandžaka zapravo pitanje ulaganja u razvoj.\n”Činjenica je da je u poslednje dve godine učinjen prodor sa investicijama”, rekao je Čiplić.\nOn je naveo da je Srbija multietnička i multikulturalna država i da nacionalne manjine nisu izgubile identitet, kao i da međunacionalni sukobi postoje, ali da su u velikoj meri smanjeni.\nMinistar je upoznao članove odbora i da se po Ugovoru o readmisiji, iz zemalja sa kojima potpisan, treba da vrati od 100.000 do 200.000 ljudi, prema procenama državnih organa.\nPomoćnik ministra Bela Ajzenberger je rekao da se u Srbiju prošle godine vratilo 1.074 osobe i da su oko 80 odsto povratnika Romi.\nOn je rekao i da se 780 povratnika obratilo kancelariji koju su na aerodromu “Nikola Tesla” oformili Ministarstvo i Komesarijat za izbeglice.\nČiplić je kao najznačajnije rezultate ministarstva u 2010. godini istakao upis u posebne biračke sipskove i izbore za nacionalne savete nacionalnih manjina, kao i održavanje “Parade ponosa”.\nMinistar je podsetio da je u posebne biračke spiskove upisano više od 50 odsto predstavnika nacionalnih manjina i da je od 19 nacionalnih manjina, koje su izašle na izbore ili su svoje predstavnike birale putem elektorske skupštine, njih 18 formiralo nacionalne savete.\nPredstavnici Demokratske stranke Srbije ukazali su da u izveštaju o radu Ministarstva za ljudska i manjinska prava trebalo da se nađe i više podataka o Dekadi inkluzije Roma, da treba da se razgovara o incidentima u Jabuci i Sandžaku, kao i o problemima u samom ministarstvu.


RTS :: Polemika Dačića i Tadića\nPolitika Polemika Dačića i Tadića\nčetvrtak, 12. jul 2012, 19:30 -> 20:19\nPolemika Dačića i Tadića\nMandatar Ivica Dačić kritikuje demokrate da menjaju mišljenje u zavisnosti od toga jesu li na vlasti ili u opoziciji. Lider DS-a Boris Tadić sumnja u kapacitete nove vlade da se izbori sa krizom. Aleksandar Vučić u Vašingtonu, ne zna se razlog posete.\nNovu Vladu i političke prilike u zemlji domaći političari danas komentarišu iz inostranstva. Mandatar Ivica Dačić u Nemačkoj je informisao sagovornike o ciljevima i planovima novog kabineta i kritikovao demokrate da menjaju mišljenje u zavisnosti od toga jesu li na vlasti ili u opoziciji.\n"Do juče smo bili zajedno u koaliciji, a sada se govori da ova vlada nema šansi ukoliko sam ja u njoj, pa kako je DS vlada imala šansi? Ja sam dobro sarađivao sa DS-om, imali smo dobre odnose, nisam ja kriv što su oni izgubili na izborima, oni su sami krivi. Želim im sve najbolje i želim da zajedno radimo u interesu Srbije", poručuje Dačić.\nDačić je siguran da će kabinet biti sastavljen 23 jula. Nemačkim sagovornicima poručuje da će vlada nastaviti putem evropskih integracija kako bi što pre dobila datum za otpočinjanje pregovora sa Unijom, kao i da je Beograd spreman za dijalog sa Prištinom ne samo na tehničkom, već i na političkom nivou.\nNova vlada i odlazak DS-a u opoziciju bio je tema i sastanka socijalističke internacionale u Grčkoj, gde učestvuju demokrate.\nLider DS-a Boris Tadić kaže da u koalicionom sporazumu nije video impresivne mere i rešenja za krizu, ali da bi svakako nagore bilo da Srbija proda svoje energetske i telekomunikacione resurse.\n"Ja sam rekao da nemam uverenje da bi nova vlada mogla da odgovori na izazove sa kojima se Srbija danas suočava, a sa jedne strane pokazujem i uzdržanost u svom komentaru, jer je i DS učestvovala u vladi i nije imuna od kritika", rekao je Tadić.\nTadić je rekao da članice prethodne koalicije, koje su sada formirale koaliciju sa SNS-om, nemaju ni personalni kapacitet da rešavaju duboke probleme koji pogađaju i Srbiju i svet.\nNaprednjaci kažu da će sledeće sedmice izaći sa imenima ministara. Gradonačelnik Zrenjanina Goran Knežević kaže da bi u novoj vladi voleo da vodi resor poljoprivrede. "Još je sve u domenu medijskih spekulacija, a meni bi bila čast i veliki izazov da budem član vlade", kaže Knežević.\nLider naprednjaka Aleksandar Vučić potvrdio je da želeo da se bavi odbranom.\nPrvi čovek SNS-a, inače, doputovao je u Vašington, ali nije bilo moguće proveriti svrhu posete niti sa kim će se sastati. Pred odlazak je rekao da garantuje za poštenje ljudi iz svoje stranke koji uđu u vladu.\n"Razumevajući u kakvoj se situaciji ova zemlja nalazi, šta smo dobili u nasleđe, građani i ne očekuju da će istog trenutka živeti bolje, oni samo žele da na vlasti konačno vide poštene i čestite ljude. Dosta je bilo ministara koji su na pašnjacima gradili velelepne vile i apartmane, ministara sa po deset telohranitelja i pet automobila", rekao je Vučić.\nU međuvremenu, Ustavni sud Srbije utvrdio je da su neustavne odredbe Zakona o izmenama i dopunama Zakona o Vladi, i to one koje se tiču zamenika premijera. To znači da budući kabinet neće moći da ima funkciju zamenika predsednika Vlade, jer je Ustav ne predviđa.\n(petak, 13. jul 2012, 12:26) - Dragan S. [neregistrovani]\n(petak, 13. jul 2012, 12:17) - anonymous [neregistrovani]\n(petak, 13. jul 2012, 12:07) - anonymous [neregistrovani]\n(petak, 13. jul 2012, 11:05) - anonymous [neregistrovani]\n(petak, 13. jul 2012, 10:54) - Potomak [neregistrovani]\n(petak, 13. jul 2012, 10:17) - anonymous [neregistrovani]\n(petak, 13. jul 2012, 10:15) - TaraS [neregistrovani]\n(petak, 13. jul 2012, 10:09) - AnjaM [neregistrovani]\n(petak, 13. jul 2012, 09:12) - anonymous [neregistrovani]\n(petak, 13. jul 2012, 08:25) - anonymous [neregistrovani]


JEDINSTVENA IZLOŽBA U BIBLIOTECI MATICE SRPSKE: Srpski bukvar kroz istoriju - Štamparija Sinag\nJEDINSTVENA IZLOŽBA U BIBLIOTECI MATICE SRPSKE: Srpski bukvar kroz istoriju\nPosted 11. januara 2018. 5. marta 2018. srdjan\nIzvor: Novosti / Jovanka Simić Foto D.Dozet\nOtvorena jedinstvena elektronska izložba u Biblioteci Matice srpske u Novom Sadu, posvećena vrednom jubileju. Dva izdanja ove knjige štampali su iguman Stefan i inok Sava u Veneciji 20. i 25. maja pre 420 godina\nJUBILEJI starih srpskih bukvara“ – naziv je elektronske izložbe u Biblioteci Matice srpske u Novom Sadu, koja će trajati do 4. januara 2018. godine. Postavka sadrži 15 bukvara, a posvećena je najznačajnijim godišnjicama od 1597, kada je u Veneciji štampan prvi srpski bukvar, pa do 1867, granične godine za staru srpsku knjigu.\nAutorke izložbe mr Dušica Grbić i Aleksandra Drapšin, kao i urednik i upravnik Biblioteke Selimir Radulović, posebno ističu 420-godišnjicu Prvog srpskog bukvara, koji su u dva izdanja, 20. i 25. maja, štampali iguman Stefan i inok Sava u Veneciji. Štampan je u tipografiji Đovanija Antonija Rampaceta.\n– Iz perioda srpskoslovenske pismenosti datira i rukopisni Bukvar Gavrila Stefanovića Venclovića iz 1717.godine. On ima tablice poluustavnih i brzopisnih slova, a posebno je značajan po inovacijama u slovnom sastavu, koje čine slova ć i dž – naglašavaju autorke izložbe Grbićeva i Drapšinova.\nBukvar „Pervoje učenije otrokom“ otisnut je u Episkopskoj štampariji u Rimniku (Rumunija) 1727. godine. Predstavlja drugo preštampano izdanje ruskog bukvara Teofana Prokopoviča. U istoj štampariji nastalo je i prvo izdanje iz 1726, kao i još jedno iz 1734. godine. Rimnički bukvari pripadaju počecima ruskoslovenske epohe u razvoju srpske prosvete i kulture, kao i srpskog crkvenog života, kada ruskoslovenski jezik ulazi u upotrebu kod Srba umesto dotadašnjeg srpskoslovenskog.\nU istoriji srpskih bukvara značajnu godišnjicu čini i 250 godina od pojave bukvara Zaharija Orfelina – Pervoje učenije hotjaščim učitisja knjig pismeni slavenskimi (Venecija, Štamparija Dimitrija Teodosija, 1767), u kojem se, pored crkvene ćirilice, prvi put prikazuju i građanska slova. Drugo izdanje te knjige štampano je u Beču, u štampariji Stefana Novakovića, 1792. godine.\nPrvi srpski bukvar, čiji je autor Vuk Karadžić, štampan je srpskom ćirilicom na narodnom jeziku / / Bukvar monaha Save iz 1597. godine, štampan u Veneciji\nIz 1772. godine datira drugo izdanje bukvara „Načalnoje učenije čelovjekom hotjaščim učitisja knjig božestvenago pisanija“ (Venecija, štamparija Dimitrija Teodosija), za koji je poznat samo jedan primerak u Univerzitetskoj biblioteci u Getingenu, kao i od prvog izdanja te knjige iz 1761. godine.\nŠtamparija Josifa Kurcbeka otpočela je svoju delatnost u Beču 1770, upravo štampanjem bukvara, i od tada do 1789. otisnula je 11 izdanja. Kurcbekov Bukvar preštampavan je docnije u drugim tipografijama, a izložba u BMS prikazuje onaj iz 1797. godine, štampan u Budimu.\nIzložba sadrži sedam izdanja iz 19. veka, među kojima su Bukvar Pavla Solarića iz 1812, koji sadrži tablice tri pisma – crkvenu i građansku ćirilicu i glagoljicu, kao i Prvi srpski bukvar Vuka Stefanovića Karadžića iz 1827. (Beč, štamparija Jermenskog namastira), štampan reformisanom srpskom ćirilicom, na narodnom jeziku.\nSlede dva izdanja Bukvara štampana u Budimu u Slavenosrpskoj pečatnji Kraljevskog univerziteta peštanskog iz 1842. i 1847. godine, a potom Bukvar za srpska učilišta u Austrijskom carstvu, Platona Atanackovića, iz 1857. i 1867 (Beč). Tu je i Bukvar za osnovne škole u vilajetu bosanskom, Miloša Mandića, iz 1867. (Sarajevo, Vilajetska štamparija).\nIZLOŽENI bukvari štampani su u Veneciji, Rimniku, Beču, Budimu i Sarajevu, pri čemu treba imati u vidu da su tri štamparije – episkopska u Rimniku, štamparija Dimitrija Teodosija u Veneciji i štamparija Josifa Kurcbeka u Beču, otpočele svoj rad upravo bukvarima, što samo pokazuje koliko je bukvar u 18, a potom i u 19. veku bio tražena knjiga.\nbukvarsrpski bukvarsrpski jezik\n⟵Izložba i monografija u čast Milene Dravić\nMilovan Vitezović: Naš narod mora da se dozove sebi⟶


Dodik: U Višegrad smo došli po još jednu pobjedu - Lokalni izbori u BiH 2020\nFoto: Facebook/SNSD | Dodik: U Višegrad smo došli po još jednu pobjedu\nSrna 21.10.2020 14:09\nVIŠEGRAD - Predsjednik SNSD-a Milorad Dodik izjavio je danas u Višegradu da ovaj grad predstavlja jedno od najvažnijih mjesta za razvoj turizma i kulture.\n"I mi to moramo da pratimo. Zadovoljan sam da smo završili mnoge projekte i nastavljamo dalje okupljeni za Višegrad, okupljeni za Republiku Srpsku. Takvo okupljanje jača snagu Republici, a Višegradu daje nove dimenzije za njegov ukupan razvoj", istakao je Dodik.\n"Mi u kontinuitetu pobjeđujemo i izlazimo pred ovaj narod sa obrazom jer smo uradili mnogo za ovaj grad. Imamo namjeru da još mnogo toga učinimo", rekao je Dodik.\nOn je istakao da će zajedno sa kandidatima ove stranke na predstojećim izborima i načelnikom biti učinjeno sve da, u konekciji sa Vladom, budu riješena goruća pitanja, a jedno od tih je banjski kompleks "Vilina vlas" u kome će se ući u rekonstrukciju vrijednu više od tri miliona KM.\n"Ovdje je bila ministar finansija (Zora Vidović) koja je potvrdila naše opredjeljenje tako da su ovi ljudi najzaslužniji zato što Višegrad ima ovakvu pažnju i ovakav razvoj", rekao je Dodik.\n"Hvala predsjedniku na svim projektima koje smo u posljednjih godina zajednički sa Vladom započeli, završili i planiramo da uradimo. Veliko je zadovoljstvo što predsjednik za deset dana po drugi put dolazi u Višegrad", istakao je Đurević.\n"Kampanju smo počeli kao favoriti, a izbore ćemo završiti kao veliki pobjednici. Nastavićemo ciklus pobjeda u Višegradu", rekao je Petrović.\nObilaskom Rehabilitacionog centra "Vilina vlas" okončao je posjetu Višegradu.\nMilorad Dodik Višegrad SNSD\nDrljači i SNSD-u najviše glasova i nakon ponovljenih izbora u Novom Gradu


Novčane pošiljke imigranata veće od ukupne pomoći za razvoj\nSvjetska banka je izvjestila da, nakon velikog pada tokom ekonomske recesije, ponovo raste količina novca koju imigranti šalju u zemlje porijekla, prije svega kao pomoć preostalim članovima porodice.\nZa neke porodice u zemljama u razvoju novac koji stiže od rodjaka u inostranstvu je ključ opstanka.\nIz Svjetske banke kažu da takve novčane pošiljke ponovo rastu nakon oštrog pada prošle godine.\nHans Timmer, Svjetska banka\nHans Timmer je direktor Razvojnog programa Svjetske banke:\n"Važna prednost tih novčanih doznaka je što direktno idu porodicama kojima je, u većini slučajeva, pomoć neophodna."\nŠirom svijeta očekuje se da će ove godine novčane pošiljke dostići 440 milijardi dolara, što je 25 milijardi više nego lani. Oko tri četvrtine će direktno otići u zemlje u razvoju.\nHans Timmer kaže da je... "to veoma važno zbog samog iznosa novca. To je oko 325 milijardi dolara za zemlje u razvoju. To je tri puta više nego ukupna medjunarodna pomoć za razvoj. I to je gotovo jednako ukupnim inostranim ulaganjima u zemlje u razvoju."\nOčekuje se da će količina novca kojeg imigranti šalju nazad u zemlje u razvoju dostići 370 milijardi dolara do 2012.\nDo sada, najviše novčanih pošiljki dolazi porodicama u subsaharskoj Africi, zatim u Indiji, Kini, Meksiku i Filipinima.\n"I to znači da te porodice imaju dodatne prihode koje mogu koristiti za školovanje svoje djece, za otvaranje malih businessa. Oni, takodjer, mogu otvoriti bankovne račune jer imaju inostrani novac", kaže Hans Timmer.\nUprkos znacima globalnog ekonomskog oporavka, u Svjetskoj banci kažu da nesigurnost na monetarnom tržištu i smanjivanje broja useljenika širom svijeta još uvijek predstavlja značajan rizik za primaoce novčanih pošiljki od rodjaka iz inostranstva.\nVećina tog novca dolazi od ljudi koji žive u Sjedinjenim Državama, Saudijskoj Arabiji, Švicarskoj i Njemačkoj.


Poboljšan kreditni rejting Srbije - Knjaževačke novine\nDobro došli » Poboljšan kreditni rejting Srbije\nNarodna banka Srbije saopštila je danas da je agencija „Fič rejtings“ izglede za poboljšanje kreditnog rejtinga Srbije za dugoročno zaduživanje u domaćoj i stranoj valuti popravila sa stabilnog na pozitivan.\n„Fič“ je revidirala projekciju rasta BDP-a za 2015. naviše, sa nula na 0,7 odsto, navodi se u saopštenju i dodaje da se u sledećoj godini očekuje rast od 1,7 odsto.\nAgencija „Fič“ ističe da je tekući deficit u 2015. u celosti pokriven stranim direktnim investicijama, što smanjuje potrebu za eksternim finansiranjem.\nOdstupanje od plana dogovorenog sa MMF-om oko rešavanja pitanja strateških javnih preduzeća bi, prema oceni agencije „Fič“, moglo da ima negativan uticaj.\nDinar, Ekonomija, Euro, Novac, Sredstva\nPrevPrethodnaZimska sezona za kupače počinje 22. decembra\nSledećaZavičajni muzej obeležio svoju slavuСледећи


Neki favoriti iz "trećeg poziva" - Sport - Dnevni list Danas\nPočetna » Sport » Neki favoriti iz „trećeg poziva“\nU igri ostali svi kandidati za titulu, žal za Mađarskom\nO. Nikolić25.06.2021. 09:13\nFoto: EPA/ BARACCHI CAMPANINI\nKao dobitnički tandem grupe A, Italija i Vels su se prvi ukrcali u voz za Top 16, pa će pre ostalih nazad na teren. Ljubitelji igre sa puno golova sa najviše radosti iščekuju novu utakmicu „azura“, znatiželjni da vide kako će selekcija sa Apenina izgledati u nokaut fazi, protiv jačih protivnika, mada njen rival u osmini finala – Austrija (druga u grupi C) nije ni po čemu bolja od Turske, Velsa i Švajcarske.\nTako lako i ubedljivo savladanih, da su tri pobede izabranika Roberta Manćinija sa gol razlikom 7:0 predmet opšteg oduševljenja stručnjaka, medija i običnih ljubitelja loptanja.\nUz zajednički imenitelj – selekcija sa 30. uzastopnih mečeva bez poraza jeste i mora biti veliki favorit za kontinentalnu krunu. Velšani su gubili, remizirali i pobeđivali na ovom turniru i, na kraju, ispunili primarni cilj svog učešća, ali sada žele da odu korak dalje, baš kao i njihov takmac Danska (druga u grupi B). Geret Bejl i družina imaju realne šanse za to.\nBaš kao i zemljaci Kristijana Eriksena, čija su klinička smrt i oživljavanje na terenu, u prvom kolu turnira, ujedno najtragičniji i najsrećniji trenutak takmičenja sa nikada većim brojem zemalja organizatora.\nMnogo vatre u najavi donosi i jedan od derbija prve runde eliminacije, u kom će snage odmeriti pobednik Belgija (bez premca u grupi B) i Portugal (jedva preživela pakao ekstremno jake F grupe).\n„Crveni đavoli“ su kao kuglaške čunjeve srušili sve prepreke na putu, kao da su sa ta tri trijumfa i gol razlikom 7:1, protiv Danske, Finske i Rusije hteli da poruče svetu „došao je trenutak da ova sjajna i dovoljno dugo spremana generacija“ uradi neku grandioznu stvar.\nI branilac evro titule, na drugoj strani, „pliva“ u kvalitetu, ali opet su Kristijano Ronaldo i društvo s puno muke prošli dalje, pa je dilema da li su ih viđena klecanja i naročito težak poraz od Nemačke dodatno očvrsnuli ili poljuljali pred prvu biti ili ne biti bitku.\nU slučaju drugog nedeljnog para stvari bi trebalo da budu prostije, mada su u fudbalu čuda moguća i dešavaju se pa ne treba unapred otpisivati Češku (treća u grupi D) protiv superiornog osvajača grupe C – Holandiju (tri pobede, gol razlika 8:2).\nDan kasnije sve je moguće, jer su kosturom takmičenja u jedan kvartet spakovane tri reprezentacije jakog fudbalskog pedigrea.\nI višestruki svetski i evropski prvak Španija i finalista poslednjeg Mundijala – Hrvatska završili su kao drugi na tabeli (u grupama E i D), ali su i jedni i drugi bili na ivici eliminacija.\nTo što je „crvena furija“ zablistala u ključnih 90 minuta a „vatreni“ oduševili u utakmici iste težine sluti vrhunsku predstavu u njihovom međusobnom klinču.\nFrancuska je pokazala najviše u F grupi, ali će protiv srčane i disciplinovane Švajcarske (treća u grupi A) Kilijan Mbape i ostale vedete svetskog prvaka iz 2018. godine sigurno u podsvesti imati senzacionalni remi sa „malom“ Mađarskom.\nIsto važi i za Nemačku, kojoj ta selekcija umalo da dođe glave.\nDodatni razlog za oprez, pa i brigu slabijih „pancera“ jeste njihova sklonost ka oscilacijama, jer se ne zna kada će da promarširaju, kao protiv Portugal, ili razočaraju, kao u nedavnom porazu od totalno autsajderske Severne Makedonije u kvalifikacijama za Mundijal.\nJoš imaju posla sa nekom novom i snažnijom Engleskom, čiji je put do trona E grupe bio popločan sa dve pobede i remijem sa Škotskom.\nSličnih, ujednačenih šansi za dalji proboj u svoj duel osmine finala ulaze i reprezentacije Švedske i Ukrajine, mada je prva osvojila grupu E, a druga prošla kroz iglene uši grupe C.\nNa žalost obožavaoca okršaja Davida i Golijata, nećemo više gledati jednu hrabru Mađarsku, ali ni centarforsku aždaju Roberta Levandovskog i njegovu Poljsku, zanimljivog debitanta Finsku, još jednom prosečnu Rusiju, do kraja konkurentnu Slovačku i razočaravajuću Tursku.\nbroj golova po meču 2,62\nnajčešći strelac Kristijan Ronaldo (5)\nnajefikasniji tim Holandija (8)\nnajveći posed lopte Španija (68,7)\nnajviše asistencija Pjer Hjeberg (3)\nnajviše faulova Mađarska (62)\nnajviše šuteva Danska (61)\nnajviše odbrana Ugurčan Čakir (18)


U crkvi u Dubočici u toku radovi na soleji i oltarnom prostoru, iduće godine još 10 miliona za završetak ove svetinje - Televizija Leskovac\nU hramu Sveti Simeon Mirotočivi u naselju Dubočica u toku su podopolagački radovi na soleji i oltarnom prostoru, odnosno na postavljanju podnog mozaika. Vrednost ovih radova je oko 2,5 miliona dinara.\nPodni mozaik od mermernih ploča urađen je prema rešenju arhitekte Dimitrija Marinkovića, a nakon podopolagačkih radova uslediće poslovi na parternom uređenju hrama.\n„U planu nam je da izmestimo sedište Mesne Zajednice „Milentije Popović“, kako bi hram Svetog Simeona Mirotočivog dobio lepši izgled – rekao je gradonačelnik Leskovca Goran Cvetanović, koji je obišao ovaj hram.\nPrema rečima gradonačelnika , iduće godine, lokalna samouprava planira da uloži još oko 10 miliona dinara kako bi hram u Dubočici bio u potpunosti završen.\nIzvođač radova je Kamenorezačka radionica „Jaspis i Sard plus“ iz Aranđelovca, a rok za završetak ovog posla, koji je započet septembra, je 100 kalendarskih dana.\nTags: crkva, crkvau Dubočici, Dubočica, hram, hram u Dubočici, Sveti Simeon Mirotočivi\nOtvoren vrtić u okviru fabrika „Autostop interiors“, „Ilute“ i „Leskobags“


Savjet ministara BiH usvojio je Inicijativu Ministarstva finansija i trezora i imenovao delegaciju za vođenje pregovora radi zaključivanja Sporazuma o zajmu između Bosne i Hercegovine i Međunarodne banke za obnovu i razvoj (IBRD) za Projekat hitne podrške na pojavu Kovida – 19 u BiH, vrijedan 20 miliona američkih dolara.\nOvo je novi finansijski instrument na hitnoj osnovi, koji će omogućiti širok dijapazon podrške, uključujući napore na jačanju praćenja bolesti, podsticanje intervencija u javnom zdravstvu i rad sa privatnim sektorom na redukovanju uticaja na ekonomiju.\nSavjet ministara dao je saglasnost za preusmjeravanje sredstava iz državnih programa IPA 2018, IPA 2019 i IPA 2020 za Bosnu i Hercegovinu za potrebe odgovora na Kovid – 19 i za migrantsku krizu, kako je to predložila Delegacija EU u Bosni i Hercegovini.\nDirekcija za evropske integracije, odnosno državni koordinator za IPA-u II odmah će obavijestiti Delegaciju EU u Bosni i Hercegovini o prihvatanju predloženih preusmjeravanja IPA-e 2018, 2019 i 2020 kao pomoć za odgovor na Kovid – 19, te za migrantsku krizu.\nIz IPA-e 2018 nisu iskorištena dva miliona evra, koja se mogu preusmjeriti za ugovor sa Agencijom za medicinska sredstva i opremu UN za odgovor na Kovid – 19, dok će 10 miliona evra biti preusmjereno za podršku migraciji.\nIstovremeno će iz IPA-e 2019 i 2020 biti obezbijeđeno 14 miliona evra za podršku malim i srednjim preduzećima, a oblast trgovine biće podržana sa četiri miliona evra.\nZa 18 miliona evra biće povećan iznos za Opšti instrument za evropske integracije koji se može koristiti za hitnu podršku za Kovid – 19.\nNa ovaj način se omogućava Bosni i Hercegovini da sredstva budu brzo dostupna za odgovor na epidemiju Kovida – 19, te za migracije.


Čelar: Najveći broj igrača je dobio priliku da se pokaže\n24. oktobar, 2020.\nEkipa Inđije u okviru 12.kola Linglong Tire Super lige Srbije gostuje u Bačkoj Palanci gde će odmeriti snage sa ekipom OFK Bačka.\nŠef stručnog štaba zeleno-belih Dejan Čelar istakao je da je eliminacija u Kupu Srbije bila neprijatna, ali da bi ekipa teško mogla da vodi borbu na dva fronta i da je fokus svakako na rezultatima u prvenstvu:\n''Sa ovom utakmicom ja bih negde zatvorio krug mog upoznavanja sa ekipom, najveći broj igrača je dobio priliku da se pokaže. Namerno smo napravili ovu rotaciju i želeli smo da osvežimo ekipu koja je startovala protiv Zlatibora, da damo priliku i drugim igračima Inđije da se pokažu u Kupu Srbije. Poraz je neprijatan i ispadanje je neprijatno, međutim, mi smo fokusirani na prvenstvo i mislim da nemamo kapacitet za dva takmičenja. Krenulo je sve nagativno na početku sezone, to je dosta uticalo na ekipu. Treba da se fokusiramo na to da u narednih osam utakmica uzmemo što je više moguće bodova. Onda ćemo da napravimo presek, da vidimo da li je potrebna dodatna selekcija, da uvedemo tim u jednu stabilniju situaciju i da izađemo iz zone ispod linije.''\nMeč 12.kola Linglong Tire Super lige Srbije između OFK Bačka i Inđije igra se u nedelju 25.oktobra 2020.godine, sa početkom u 14:00 časova.


Svetske vesti - Subota 08.08.2020 - 12:40\nEpidemija covida-19 nastavlja da se širi svetom, a Latinska Amerika i Karibi su najgore prošli pošto je u petak broj mrtvih u toj oblasti premašio ukupan broj mrtvih od zaraze koronavirusom u Europi.\nU Brazilu umrlo skoro 100.000 ljudi Foto: EPA-EFE/ANTONIO LACERDA\nU Brazilu je do sada potvrđeno blizu tri miliona zaraženih – 2.962.442 slučaja koron virusa, a od početka pandemije umrlo je ukupno skoro 100.000 ljudi – 99.572.\nU poslednja 24 časa potvrđeno 50.230 slučajeva koronavirusa, a još 1.079 ljudi umrlo je od posledica infekcije, saopštilo je ministarstvo zdravlja te zemlje, navodi Rojters.\nBrazil je po broju zaraženih i umrlih na drugom mestu u svetu, posle SAD.\nLatinska Amerika i Karibi imaju najveći broj umrlih, najmanje 213.120, zatim dolazi Europa s 212.660 umrlih, po stanju u petak.\nU poslednjih sedam dana gotovo se svaki drugi smrtni ishod u svetu (44 posto) dogodio u Latinskoj Americi. U tom delu sveta je ujedno i najveći broj zaraženih (više od 5,3 miliona), većinom u Brazilu koji se u petak približio broju od 100.000 umrlih od 2,9 miliona obolelih.\nU toj zemlji su službeni podaci o stradalima “šest do sedam puta manji od stvarnih”, ocenio je Domingos Alves, brazilski statističar specijalizovan za pandemije.\nPredsednik Žair Bolsonaro, koji od početka tvrdi da je reč o “malom gripu”, kako naziva bolest, rekao je u petak da mu je “savest čista” što se tiče njegovog upravljanja krizom.\nMeksiko je postao treća zemlja sveta po broju zaraženih i umrlih, prešavši broj od 50.000 mrtvih (50.517), sa 462.690 potvrđenih slučajeva, što je puno više nego što je bila predvidela vlada predsednika Andresa Manuela Lopeza Obradora, na meti oštrih kritika.\nKolumbija, gde se virus pojavio početkom marta, imala je u petak više od 12.000 umrlih.\nNa Kubi, koja je prijavila najveći broj zaraženih u jednom danu u posljednja tri meseca, vlasti su u petak ponovo ograničile kretanje automobila i ljudi u Havani.


Niš: Direktor staračkog doma tvrdio da su korisnici vrući jer spavaju uz radijator!? | Vestinet.rs\nPočetna AKTUELNO\tNiš: Direktor staračkog doma tvrdio da su korisnici vrući jer spavaju uz radijator!?\nDirektor Gerontološkog centra u Nišu, u kom je 140 korisnika zaraženo virusom korona, osumnjičen je za teško krivično delo protiv zdravlja i da nije prijavio kad su neki bolesnici dobili visoku temperaturu, rekao je potpredsednik Vlade i ministar unutrašnjih poslova Nebojša Stefanović.\nNebojša Stefanović je za RTS, naveo je kako se sumnja da je direktor Centra, Milan Stevanović, koji je uhapšen, „dozvolio da dođe do širenja zaraze jer nije prijavio kad je par bolesnika dobilo visoku temperaturu“.\n„Direktor Gerontološkog centra u Nišu se sumnjiči da je propustio veći broj radnji kojim je morao da zaštiti zdravlje ljudi koji su mu bili povereni. Koliko smo obavešteni od nadležnih službi koje su izvršili inspekcijski nadzor, nije prijavljen nijedan slučaj, nije prijavljen čak ni slučaj bolesnika koji je imao visoku temperaturu“, objašnjava Stefanović.\n„Medicinski stručnjaci su odmah pristupili i oni će odmah preduzeti sve mere da zdravstveno stanje korisnika Gerontološkog centra bude stabilno“, navodi ministar.\nPoslednje reči junaka: Ovo je oproštajno pismo dr Miodraga Lazića\nKako navodi, u pitanju je teško krivično delo protiv zdravlja i očekuje najveću moguću kaznu za počinioce.\n„U tom centru su bile dozvoljene posete rodbine koja je došla iz inostranstva. Ovo je primer kako jedna situacija nije smela da se desi. Tužilaštvo će kvalifikovati delo“, ističe Stefanović.\nNovinar „Blica“ iz Niša Branko Janačković, čiji je otac bio korisnik Gerontološkog centra i preminuo je u Kliničkom centru u Nišu, ispričao je da ga je direktor ubeđivao kako mu je otac dobro.\n„Otac je dobio dijareju i visoku temperaturu, odmah sam posumnjao na koronu. Kad sam to rekao direktoru centra, uveravao me je da mi je otac u perfektnom stanju i da je vruć zato što je spavao pored radijatora. Stanje mu se brzo pogoršalo, a kad je prebačen u KC Niš, bilo je već kasno“, ispričao je Janačković.\nMinistar policije Nebojša Stefanović rekao je da većina građana poštuje mere izolacije i zabrane kretanja, ali da je tokom vikenda oko 800 ljudi zatečeno na ulicama bez dozvola.\nOn je zamolio građane da prijave policiji ako imaju saznanja o žurkama zatvorenog tipa, o okupljanjima u kućama i parkovima.\n„Biće pohapšeni svi koji se usude da prave žurke kućnog tipa. Nenormalno je to raditi jer će se neko tako zaraziti i možda umreti“, ističe Stefanović.\nGerontološki centarinfekcijakoronavirusMilan StevanovićNebojša StefanovićNišzaraza\nPoslednje reči junaka: Ovo je oproštajno pismo dr Miodraga Lazića… – VIDEO


Održan onlajn Forum na temu dostupnosti informacija od javnog značaja u tužilačkim i sudskim postupcima - Poverenik za informacije od javnog značaja i zaštitu podataka o ličnosti\n„U svrhu kontrole rada svih organa vlasti, uopšte, i sprečavanja korupcije, posebno, građani imaju pravo da traže sve informacije od javnog značaja koje su u posedu svih organa vlasti pa i sudova i javnih tužilaštava. Trasnsparentnost rada organa pravosuđa i tužilaštava je jedan od najneophodnijih preduslova sticanja poverenja građana u državu i organe vlasti i garancija za zakonito funkcionisanje sistema. Iz tog razloga je veoma bitno da sudovi i tužilaštva poštuju svoje obaveze koje kao organi vlasti imaju po Zakonu o slobodnom pristupu informacijama od javnog značaja”, naglasio je Milan Marinović, poverenik za informacije od javnog značaja i zaštitu podataka o ličnosti.\n„Od 2018. godine, od kada CeSID sprovodi godišnja istraživanja javnog mnjenja o naporima vlasti u borbi protiv korupcije u Srbiji, uočeno je da iako 60% građana prepoznaje da sudovi i tužilaštva imaju važnu ulogu u borbi protiv korupcije, javnost i dalje nije zadovoljna njihovim učinkom, dok malo više od polovine ispitanika smatra da su ovi organi malo ili nimalo posvećeni suzbijanju korupcije“, istakla je Džeklin Vilijams Bridžers, direktorka USAID-ovog Projekta za odgovornu vlast. Ona je dalje istakla da je rad kancelarije Poverenika, u ostvarivanju prava na pristup informacijama, od velikog značaja za unapređenje odgovorne vlasti i borbe protiv korupcije. Takođe, pravovremeni pristup informacijama doprinosi saradnji medija i civilnog društva u povećanju transparentnosti rada tužilaštava i sudova.\nU ovom dijalogu učestvovali su i predstavnici Apelacionog suda u Beogradu, Republičkog javnog tužioca, međunarodnih eksperata iz Slovenije i Hrvatske, organizacije civilnog društva, kao i predstavnici medija koji su izneli svoje iskustvo i izazove u radu u ovoj oblasti.\nUčesnici su se složili da sa jedne strane građani ne prepoznaju određena ograničenja koja se odnose na podatke iz istraga i sudskih postupaka, dok sa druge strane ne postoji i ujednačena sudska praksa postupanja po zahtevima za slobodan pristup informacijama od javnog značaja. Neophodna je učestala edukacija sudova i javnih tužilaštava, kao organa javne vlasti, ali i šire javnosti o ovom pravu kako bi postigli veću transparentnost u radu javnotužilačkih i sudskih postupaka.


Odbojkaška reprezentacija Nemačke - Blic Sport\nOdbojkaši Srbije treći na turniru u Nemačkoj\nOdbojkaška reprezentacija Srbije zauzela je treće mesto na turniru “Četiri nacije”, koji je završen u Ludvigsburgu, u okviru priprema za Evropsko prvenstvo.\nUspeh na Svetskom prvenstvu posle 44 godine: Nemci bronzani u Poljskoj\nMuška odbojkaška reprezentacija Nemačke osvojila je bronzanu medalju na Svetskom prvenstvu u Poljskoj, pošto je u meču za treće mesto pobedila selekciju Francuske sa 3:0 (25:21, 26:24, 25:23) u Katovicama.\nOdbojkaši Srbije revanširali se Nemcima\nOdbojkaši Srbije savladali su u Beogradu selekciju Nemačke sa 3:2 (23:25, 25:19, 25:22, 21:25, 15:12), u drugoj utakmici šestog vikenda B grupe Svetske lige.\nPočinje prodaja ulaznica za odbojkaške utakmice Srbija - Nemačka\nUlaznice za utakmice Srbija - Nemačka u Svetskoj ligi počeće u četvrtak da se prodaju na blagajnama dvorane Pionir, saopštio je Odbojkaški savez Srbije.\nČair poplavljen, odbojkaši Srbije dočekuje Nemačku u Pioniru\nOdbojkaška reprezentacija Italije plasirala se na Olimpijske igre u Londonu, pošto je u Sofiji pobedila Nemačku sa 3:2, po setovima 25:22, 26:24, 19:25, 22:25, 15:12, u finalu kvalifikacionog turnira.


Alumina zaposlila 168 novih radnika raznih profila – Zvornik Danas\nEvo kako građani Srpske mogu koristiti turističke vaučere\nRistić o raskidu ugovora za mobilnu bolnicu: Ovo je ispolitizovano\nNaslovna/VIJESTI/Ekonomija/Alumina zaposlila 168 novih radnika raznih profila\nAlumina zaposlila 168 novih radnika raznih profila\nIgor Golubović Send an email 5. aprila 2017\n„Alumina“ će do kraja ove godine primiti još pedesetak radnika za odvijanje tehnološkog procesa, s obzirom da jedan broj radnika ide u penziju tokom ove, odnosno naredne godine\nZVORNIK – Predstavnici kompanije „Alumina“ iz Zvornika uručili su danas ugovore o radu prvoj grupi od 90 radnika, od ukupno 168 novih radnika raznih profila koji su primljeni u radni odnos u ovoj kompaniji. Predsjednik Upravnog odbora kompanije „Alumina“ Milorad Motika pojasnio je da su uručeni ugovori o radu za prvu grupu, dok će narednih dana biti pozvana i druga grupa kojoj će takođe biti uručeni ugovori o radu.\n„Novoprimljeni radnici biće raspoređeni na radna mjesta u nova postrojenja koja trenutno radimo, tako da će se uklopiti u proizvodni program koji će biti namijenjen isključivo za nove proizvode“, rekao je Motika.\nOn je naglasio da je primljena mlada i stručna radna snaga koja će biti nosilac razvoja u novim pogonima „Alumine“.\nMotika je najavio da će „Alumina“ do kraja ove godine primiti još pedesetak radnika za odvijanje tehnološkog procesa, s obzirom da jedan broj radnika ide u penziju tokom ove, odnosno naredne godine.\nOn je dodao da će kompaniji biti potreban određen broj vaspitača, jer se ove godine završava obdanište za djecu radnika fabrike, u koje će biti investirano oko dva miliona KM.\nObraćajući se novoprimljenim radnicima, Motika je rekao da će svi, koji u narednom periodu radom i zalaganjem pokažu rezultate, te odgovore zahtjevima radnog mjesta, nastaviti da rade u „Alumini“.\n[quote color=“#020202″ bgcolor=“#e0e0e0″ arrow=“yes“]Kvalitet direktno zavisi i od kadrovske strukture koja mora biti osposobljena da prati nove trendove i ispunjava poslovne ciljeve koje kompanija ima[/quote]\n„Menadžment kompanije poklanja značajnu pažnju ljudskim resursima. Svjesni smo izazova tržišta i činjenice da ostaju i opstaju samo najodgovorniji i najkvalitetniji, a kvalitet direktno zavisi i od kadrovske strukture koja mora biti osposobljena da prati nove trendove i ispunjava poslovne ciljeve koje kompanija ima“, rekao je Motika.\nOn je naglasio da se dosadašnjim odnosom prema zapošljavanju novih radnika kompanija „Alumina“ pokazala kao pouzdan i odgovoran partner u zapošljavanju u Zvorniku.\n[quote color=“#020202″ bgcolor=“#e0e0e0″ arrow=“yes“]Među novoprimljenim radnicima najviše ih je sa srednjom stručnom spremom tehničkog smjera, uglavnom mladih ljudi, dvadesetak je iz kategorije porodica poginulih boraca Vojske Republike Srpske i ratnih vojnih invalida[/quote]\nMeđu novoprimljenim radnicima, osim zanatskih zanimanja, bravara, instalatera, zavarivača, najviše ih je sa srednjom stručnom spremom tehničkog smjera, uglavnom mladih ljudi.\nMeđu radnicima kojima su uručeni ugovori o radu, dvadesetak je iz kategorije porodica poginulih boraca Vojske Republike Srpske i ratnih vojnih invalida, dok je angažovano i 15 inženjera hemijske, mašinske i elektro struke.\nalumina zaposljavanje zvornik\nZvorničanin uhapšen zbog alkohola u krvi, u Bratuncu zabilježena tuča\nVrtić počinje sa radom 1. juna\nEvidencija prekida isporuke električne energije za dan 28.05.2020\nPrezentovani rezultati saradnje Fondacije „Mozaik“ i Gradske uprave Zvornik\nAtletski klub pokreće školu trčanja u Zvorniku\nRuska rezolucija uravnotežena i usmjerena ka pomirenju u BiH\nĐentiloni: Ukinuti sankcije Moskvi\nIzvoz mesa iz BiH »eksplodirao«\n24. juna 2015


Johovac - Rudanka: Dogodine prvi kilometri koridora 5C kroz Srpsku! - Prnjavorski informativni portal\nJohovac – Rudanka: Dogodine prvi kilometri koridora 5C kroz Srpsku!\nAutoput do Prnjavora je pri kraju, a “Autoputevi” kreću u novu investiciju.\nPrvi kilometri koridora 5C kroz Srpsku, od Johovca do Rudanke, sljedeće godine bi trebalo da ugledaju svjetlost dana. Ministar saobraćaja i direktor “Autoputeva” su zato prethodnih dana u Londonu razgovarali sa EBRD-om, i dogovorili kredit vrijedan 70 miliona evra, od čega je 14 miliona bespovratnih sredstava.\n“Osnovna tema nam je bila ona koja je pomenuta još u Trstu, gdje smo dobili mogućnost – govorim o mogućnosti – da se sa 20 odsto grant sredstava proprate određeni naši projekti, u ovom slučaju prva faza koridora 5C kroz Republiku Srpsku”, izjavio je Neđo Trninić, ministar saobraćaja i veza RS.\nPrvih šest kilometara puta spaja dvije petlje, a ukupna dužina koridora kroz Republiku Srpsku je 47 kilometara. Prije početka radova, kredit trebaju da odobre parlamenti Republike Srpske i BiH. Zato se na eksproprijaciji zemljišta već radi.\n“Planiramo da u toku jeseni raspišemo tender za izvođača radova i nadzornog organa, da bi mogli da izbor izvršimo do proljeća i ako se steknu i ovi ostali uslovi, i ako se potpiše ugovor, da smo spremni da krenemo sa radovima”, rekao je Dušan Topić, direktor JP “Autoputevi RS”.\nIpak, malo toga će, uvjerava ministar Trninić, biti urađeno bez novog zakona o akcizama. Evropska banka za obnovu i razvoj se interesuje i za ostatak koridora 5C u Srpskoj, kao i za put od Foče do Šćepan Polja, ali – bez akciza, neće biti ništa od planova.\n” Nije sporno da se potpiše ugovor, ali efektivnost ovih kreditnih sredstava ne bi bila moguća dok se ne ispuni taj zakon”, rekao je Neđo Trninić, ministar saobraćaja i veza RS.\nKredit za prvih šest kilometara “Autoputevi” će otplaćivati 15 godina. Nakon što ta dionica bude izgrađena, još će nedostajati više od 40 kilometara da bi trasa koridora 5C kroz Srpsku bila završena.


HomeEkonomijaRekonstrukcija i modernizacija škola osnova za kvalitetno obrazovanje\n05/07/2018Redakcija BALKAN TVEkonomija0\nPredsednica Vlade Republike Srbije Ana Brnabić posetila je danas, u okviru obeležavanja godinu dana rada Vlade, Hemijsko-tehnološku školu u Subotici, za čiju je obnovu iz budžeta izdvojeno 156 miliona dinara.\nU prvih godinu dana rada ove Vlade iz budžeta je izdvojeno više od 433 miliona dinara za obnovu i opremanje 168 osnovnih, srednjih i visokoškolskih ustanova, učeničkih domova i studentskih centara.\nPredsednica Vlade Ana Brnabić istakla je da je rekonstrukcija i modernizacija škola osnova za kvalitetno obrazovanje.\n„Želimo da kreiramo društvo zasnovano na znanju, inovaciji i kompetenciji zbog čega stvaramo bolje uslove u kojima đaci uče i rade“ – naglasila je premijerka.\nOna je ukazala i na to da je Hemijsko-tehnološka škola, u kojoj se nastava odvija na srpskom i mađarskom jeziku, primer za sve druge obrazovne ustanove kako se uz razvijanje preduzetništva i dualnog obrazovanja pomaže učenicima da lakše nađu zaposlenje nakon završetka školovanja.\nPredsednica Vlade Srbije istakla je da je u prošloj školskoj godini u Srbiji osnovano 177 učeničkih kompanija u 77 srednjih škola, dok je predmet preduzetničkog obrazovanja uveden u svim završnim razredima srednjih stručnih škola, u više od 80 obrazovnih profila.\n„Vlada Srbije ne zapostavlja tredicionalne grane ekonomije – činimo ih efikasnijim oslanjajući se upravo na dualno obrazovanje i učeničko preduzetništvo, koje će pomoći da naša zemlja bude konkurentna u ekonomiji budućnosti“ – poručila je Brnabić.


Obeležavanje 25 godina od Rimtutituki akcije i 20 godina EXIT aktivizma - Mikser House\nPovodom rastućih nacionalnih tenzija u regionu koje prete da ponovo eksplodiraju balkansko bure baruta, EXIT Fondacija i Mikser House će u petak, 17. marta s početkom u 20h u organizovati veliku antiratnu tribinu koja će biti direktno strimovana kroz najvažnije medije u regionu. Povod za okupljanje je otvaranje beogradskog izdanja izložbe „20 godina EXIT aktivizma“ i obeležavanje 25 godina od velike rokenrol antiratne akcije koju su u martu 1992. godine organizovali tada najpopularniji rokenrol bendovi u Beogradu: EKV, Električni orgazam i Partbrejkersi. Zajednička pesma „Slušaj vamo-mir brate mir“ je ostala kao simbol tog pokušaja suprostavljanja mržnji i ratnohuškačkom ludilu koju je zahvatailo sve republike tadašnje Jugoslavije.\nRimtutituki – Mir brate mir – NE RACUNAJTE NA NAS – (Live 1992):\nOvom prilikom biće otvorena i beogradska izložba „20 godina EXIT aktivizma“, čija je premijera bila u februaru mesecu u Novom Sadu, a koja će nakon ova dva grada biti održana i u Zagrebu i Sarajevu.\nOvom prilikom, u Mikseru će muzičkim programom, tačnije nastupom sastava IQV – Tribute to EKV biti obeleženo 25 godina od velike rokenrol antiratne akcije koju su u martu 1992. godine organizovali tada najpopularniji rokenrol bendovi u Beogradu: EKV, Električni orgazam i Partbrejkersi. Zajednička pesma „Slušaj vamo-mir brate mir“ je ostala kao simbol tog pokušaja suprostavljanja mržnji i ratnohuškačkom ludilu koju je zahvatailo sve republike tadašnje Jugoslavije.\n28.03.2017 / 01 pm\nPredavanje: Joga kao nauka - samospoznaja i evolucija\n13.10.2016 / 10 am\n09.11.2017 / 06 pm\n← Prva izložba Ženskog arhitektonskog društva „Predstavljanje“\nMikser foto berza / 09. april →


Кисић: Сумњамо да су Поточарима и кости српских бораца и цивила - Јадовно 1941. - КУЛТУРА СЈЕЋАЊА\nKisić: Sumnjamo da su Potočarima i kosti srpskih boraca i civila\nU Organizaciji porodica poginulih i zarobljenih boraca i nestalih civila Republike Srpske sumnjaju da su u Memorijalnom kompleksu Potočari kod Srebrenice pokopane i kosti srpskih boraca i civila.\nZvornik: GO porodica zarobljenih i\npoginulih boraca i nestalih civila\nPotpredsjednik Republičke organizacije poginulih i zarobljenih boraca i nestalih civila Niko Kisić rekao je danas novinarima u Zvorniku, nakon tribine posvećene pitanjima od značaja za ovu organizaciju i njeno članstvo, da, ako to nije tako, zašto se ne dozvoljava da se uzmu uzorci i da se utvrdi da li je ta sumnja tačna.\nOn je napomenuo da pojedine nevladine organizacije, pa čak strani obavještajni krugovi i mediji otvoreno govore da u Srebrenici nije poginulo više od 2.500 ljudi, dok s druge strane uporno tvrde da je riječ o više od 8.000.\nKisić je najavio da će ova organizacija zatražiti od nadležnih struktura da se konačno utvrdi taj broj, da bi se znalo pravo stanje stvari, u interesu suživota i pomirenja u BiH.\nMnoga tijela naših saboraca koja su bila pokopana u njihovim masovnim grobnicama, a za koje smo znali da se sto odsto nalaze u njima, nestajala su preko noći, jer su ih premještali na neke druge, nepoznate lokacije, rekao je Kisić i dodao da je traženje nestalih “rak rana”.\nKisić je izrazio nezadovoljstvo radom Suda i Tužilaštva BiH.\n“Tražićemo od srpskih predstavnika u zajedničkim organima BiH i Narodne skupštine Republike Srpske da se prekine saradanja sa Sudom i Tužilaštvom BiH, jer uporno rade na štetu srpskog naroda”, rekao je Kisić.\nOn je naglasio da su po ovom pitanju Srbi i Republika Srpska diskriminisani, jer Sud i Tužilaštvo BiH “ostavlja u ladice” predmete ratnih zločina nad srpskim civilima i borcima, dok istovremeno u mnogim slučajevima za koje imaju neoborive dokaze, kao što je na primjer “Tuzlanska kolona”, gdje imaju i video i audio zapise ratnog zločina, ne preduzimaju ništa ili oslobađaju od svake odgovornosti.\nOn je podsjetio i na ratne zločine u Dobrovoljačkoj ulici u Sarajevu, gdje su iz zasjeda ubijani nevini ljudi koji su samo izlazili iz Sarajeva, te na stravičan zločin u Sijekovcu, “u kojem je pobijeno sve što se micalo, a za koje niko nije odgovarao”.\nKisić je rekao da, s druge strane, te pravosudne institucije BiH za najmanji prekršaj osuđuju Srbe kao ratne zločince.\nNa današnjoj tribini bilo je riječi i o stambenom zbrinjavanju, zapošljavanju djece poginulih i nestalih boraca, posthumnim odlikovanjima, te saradnji sa lokalnom zajednicom i srodnim nevladinim organizacijama.\nTribini su prisustvovali članovi porodica poginulih boraca, narodni poslanici, odbornici, predstavnici Gradske uprave i gradskih organizacija proisteklih iz proteklog odbrambeno-otadžbinskog rata, kao i SUBNOR-a.\nGradska organizacija porodica zarobljenih i poginulih boraca i nestalih civila Zvornik organizovala je današnju tribinu u saradnji sa Republičkom organizacijom porodica zarobljenih i poginulih boraca i nestalih civila.


Vesti online / Vesti / Svet / Komunisti imaju novog Putinovog protivkanidata\nKomunisti imaju novog Putinovog protivkanidata\nKomunistička partija Rusije menja imidž. Ta partija je predstavila novog kandidata koji će izazvati aktuelnog predsednika Vladimira Putina na izborima.\nPutin dobio protivkandidata\nCentralna Izborna komisija u Rusiji danas je saopštila da je registrovala Pavela Grudinjina (57), mašinskog inženjera koji već tri decenije vodi farmu na periferiji Moskve kao kandidata Komunističke partije na predsedničkim izborima zakazanim za 18. mart, prenosi Rojters.\nKako je Rojters u decembru izvestio, komunistička partija Rusije neočekivano je, umesto dugogodišnjeg lidera Genadija Zjuganova (73), za kandidata na predstojećim predsedničkim izborima, izabrala prilično nepoznatog biznismena Pavela Grudinjina.\nBritanska agencija je tada ocenila da je utisak da komunisti izborom predstavnika mlađe generacije umesto kandidata stare garde žele da prošire politički uticaj.


/ KAPRICI I DUŽE PRIČE\nLavovski popust\tGordana Ćirjanić\tKAPRICI I DUŽE PRIČE\nPonekad je teško razlučiti stvarnost od privida, pogotovo ako smo skloni da, iza vidljive, tražimo i nevidljivu stranu stvari. Ako nam se još desi da natrapamo na ljude koji živo veruju u neko svoje uobraženje, ništa lakše nego da zajedno sa njima zalutamo u fikciju.\nRSD 650.00\tDodaj u korpu\nPonekad je teško razlučiti stvarnost od privida, pogotovo ako smo skloni da, iza vidljive, tražimo i nevidljivu stranu stvari. Ako nam se još desi da natrapamo na ljude koji živo veruju u neko svoje uobraženje, ništa lakše nego da zajedno sa njima zalutamo u fikciju. Komentari\nRSD 453.00\tONO ŠTO ODUVEK ŽELIŠ\nRSD 660.00\tVEČNOST JE, KAŽU, DUGAČKA\nRSD 462.00\tPRETPOSLEDNJE PUTOVANJE\nRSD 429.00\tKUĆA U PUERTU\nRSD 699.00\tVELASKEZOVOM ULICOM DO KRAJA\nRSD 465.00\tKupci koji su kupili ovaj proizvod, kupili su i sledeće:\nRasprava o filozofskim osnovama nauka\nKarakter kao sudbina:etnopsihološke studije\nRSD 366.00\tCena na akciji:\nRSD 275.00\tDodaj u listu želja


Fudbal / 01.05.2017.\nFudbaleri Atletika i Reala sudariće se čak četvrti put u poslednjih isto toliko sezona u Ligi šampiona, prvo na "Bernabeuu", a svi iz "crvenog" Madrida pitaju se da li će biti "četvrta sreća".\nEkipa Dijega Simeonea je od sadašnjeg branioca "ušatog" trofeja doživela sva tri poraza u nokaut fazama Lige šampiona, među kojima dva u finalima - prošle godine posle penala i 2014. kada su je sekunde delile od titule šampiona Evrope, a 2015. u četvrtfinalu sa samo jednim primljenim golom.\nKo ide u finale Lige šampiona? Atletiko Madrid\nKo ide u finale Lige šampiona? Atletiko Madrid Real Madrid\nSvi iz Atletika smatraju da je došlo vreme za revanš za sve bolne elimininacije, ali na drugoj strani se mnogo pitaju Kristijano Ronaldo i njegovi saigrači.\nRonaldo je u prošloj rundi praktično sam izbacio minhenski Bajern sa ukupno i ukupno pet golova, i stigao je do brojke od 100 golova u Ligi šampiona, ali sada će protiv sebe imati, uz Juventus, najbolju odbranu sveta, koja je verovatno priželjkivala da protiv gradskog rivala igra u dve utakmice, a ne na samo jednu.\nTim Dijega Simeonea ume da "igra na rezultat", a čini se da im posebno odgovara činjenica da prvo idu "na noge" Realu, pa potom čekaju revanš pred svojim navijačima.\nZbog povreda u domaćem timu neće biti Gareta Bejla, koga će menjati u poslednje vreme odlični Džejms Rodrigez, i Pepea, dok kod gostiju izostaju Janik Karasko, Huanfran i Hose Marija Himenez, dok je još neizvestan nastup Vrsaljka.\n"Rodrigez je veoma dobro igrao u izostanku Bejla, radi sve što tražim od njega. Pomogao je u mnogome timu u prethodnim mečevima, nadam se da će tako biti i sutra", rekao je trener kraljevskog kluba Zinedin Zidan.\nReal se oporavio od poraza u "El Klasiku" kada ih je u nadoknadi vremena šokirao Lionel Mesi (3:2) i potom su zabeležili dve pobede u prvenstvu. Ubedljivu protiv Deportiva (6:2) i manje ubedljivu protiv Valensije (2:1), pa su i dalje prvi favoriti za osvajanje Primere.\nNjegova ekipa je posle slabijeg prvog dela sezone otpisana iz trke za titulu, ali je Simeone to iskoristio da se "posveti" Ligi šampiona i da dođe do novog polufinala ovog takmičenja.\n"Možemo da se nosimo sa Realom, pokazali smo to mnogo puta. Nadam se da je sada trenutak da izborimo novo finale", poručio je Argentinac.\nPrva polufinalna runda je u utorak u domu Reala - stadionu Santijago Bernabeu od 20.45.


CRNOGORCI ISTERUJU POPOVE I DECU NA SNEG - B a l k a n o i d\nHome » Crna Gora » da napuste zemlju » milesevska eparhija » Policija » vladika Filaret » CRNOGORCI ISTERUJU POPOVE I DECU NA SNEG\nCrnogorski MUP naložio sveštenicima SPC da s porodicama hitno napuste Crnu Goru\nBEOGRAD - Da li je ovo hrišćanski?!\nCrnogorski MUP obavestio je juče sve sveštenike u Mileševskoj eparhiji, smeštenoj u Pljevljima, da u roku od tri dana s porodicama napuste zemlju, saznaje Kurir!\n- Pozvali su juče ujutru iz MUP Crne Gore i naredili da se sveštenici i njihove porodice isele. Nije mogao da stigne zvaničan dopis jer u Crnoj Gori zbog snega ništa ne funkcioniše - kaže naš izvor. Dodaje da su vladika Filaret i svi u šoku, da ne znaju šta da rade.\n- Ovde je veliko nevreme, uvodi se vanredno stanje. Strašno je to što rade! Iz eparhije su kontaktirali s patrijarhom Irinejom, koji bi trebalo da napiše pismo premijeru Igoru Lukšiću u pokušaju da ih odvrati od toga - kaže naš sagovornik.\nKako objašnjava, sveštenici, prema naredbi MUP, moraju da napuste Crnu Goru a onda mogu da se vrate.\n- Maltretiraju ljude da po ovom kijametu pređu granicu i da se onda vrate?! Oni koji imaju pasoš u tom slučaju će moći da ostanu do 90 dana, a koji nemaju do 30, ali u tom periodu neće smeti da obavljaju svoje poslove - objašnjava naš sagovornik.\nIz MUP Crne Gore juče nismo dobili odgovor ko je izdao takav nalog i zbog čega se sveštenici SPC proteruju.\nMinistar crnogorske policije Ivan Brajović kratko nam je rekao da je na terenu, da je u toj zemlji vanredno stanje, te da će nam odgovoriti čim bude mogao. Ipak, to se do zaključenja ovog broja nije dogodilo.\nBožović: To je politika DPS\nVladimir Božović, predsednik UO Matice srpske u Podgorici, zaprepašćen je ovom naredbom crnogorskih vlasti.\n- To je i ispunjenje partijskog programa DPS - radikalan obračun sa svim institucijama koje imaju predznak „srpski“ - kaže Božović.\nOznake: Crna Gora, da napuste zemlju, milesevska eparhija, Policija, vladika Filaret


Terzić: Donijeli smo Zvezdi 130.000.000 evra, srpskim klubovima direktno 8.000.000 - BIGportal.ba\nTerzić: Donijeli smo Zvezdi 130.000.000 evra, srpskim klubovima direktno 8.000.000\n18 Decembra, 2020 18 Decembra, 2020 0363\nGeneralni direktor Crvene zvezde Zvezdan Terzić sumirao je utiske na kraju 2020. godine i vreme provedeno otkad je u klubu.\n“Volim da podsećam da ne bismo zaboravili, kada sam došao u klub, da ne tražim ni podršku, ni novac, samo vreme da napravimo veliku . Nadam se da smo to uspeli, verujem da je Zvezda napravila najveće uspehe u proteklih 25 godina”, rekao je Terzić.\nZvezdin direktor je posebno istakao novac koji je klub zaradio u prethodnih nekoliko godina.\n“Uspesi su prepoznati van granica, pa sam tako dobio poziv prestižnog univerziteta Hajdelberg da budem predavač i govorim o uspesima Zvezde. Mi smo za šest i po godina doneli 130.000.000 evra. Ne znam koliko kompanija je to uspeli iz Srbije… Platili smo 25 miliona evra samo državi na porez, u infrastrukturu smo ulažili sedam miliona. U ovom periodu smo u plusu 20 miliona evra”.\n“Osvojili smo četiri titule, a duboko sam uveren da ćemo osvojiti i petu. Mnogo potcenjuju Superligu Srbije, a ona je 16. u Evropi. Podigli smo koeficijent u velikoj meri, kako naš tako i zemlje. Stvorili smo konkurentan tim da odgovori svim ciljevima, koji ima veliku tržišnu vrednost”.\n“Igrali smo četiri grupne faze UEFA takmičenja, doveli smo velikane, Arsenal, Liverpul, PSŽ, Totenhem, Bajern, Napoli, sada Milan. Dva puta smo igrali proleće. Na ime solidarnosti i rezultata u Evropi, doneli smo 8.000.000 evra za razvoj našeg fudbala u celoj zemlji. Direktno svim klubovima”\nTerzić je pomenuo i svoje “naslednike”.\n“Napravili smo održiv sistem u Crvenoj zvezdu,i ako jednog dana odemo, ostavićemo naslednicima kapitalno nasleđe, da mogu bez probema da ostvaruju prihod”.\nBoja očiju otkriva koliko BOLA možete podnijeti\nNovi električni kombi stiže iz Amerike


Standard: Grenel želi da sruši Kurtijevu vladu – SveVesti.net\nStandard: Grenel želi da sruši Kurtijevu vladu\nList ističe da je akcija dugo planirana – stari kadar kosovske DSK, koja od februara vlada u koaliciji sa Kurtijevim Samoopredlejenjem, namerava da razbije vladu.\n“Krilu dinosaurusa”, kako se naziva krug oko šef DSK Isa Mustafe je, konstatuje, dnevnik, to očigledno uspelo.\n“Najpre se ministar unutrašnjih poslova Agim Veliu iz redova DSK izjasnio protiv opšteg stava vlade o uvođenju vanrednog stanja zbog korona virusa, nakon čega ga je Kurti otpustio, a sada delovi DSK žele da podnesu zahtev za glasanje nepoverenja. Koalicija DSK i Samo\npredeljenja je tim na kraju, pošto će nepoverenje vladi dobiti većinu”, objašnjava autor teksta u “Standardu”.\nList ističe da se ne radi o krizi u vezi korona virusa ili vanredog stanja, već o tome da je “krilo dinosaurusa” DSK pod uticajem Grenela.\nDnevnik podseća da je Grenel bio ambasador SAD u Nemačkoj, a da u Berlinu nije bio omiljen, zbog čega je preduzet pokušaj da se slovački diplomata Miroslav Lajčak postavi za izaslanika EU za dijalog kako bi sprečio Grenelov sporazum.\n“Grenel koristi krizu oko korona virusa da bi završio posao. Prošle nedelje se bivši ministar spoljnih poslova privremenih vlasti u Prištini Skender Hiseni iz redova DSK sa njim sastao u SAD. Od tada sve je krenulo velikom brzinom. Grenel želi po svaku cenu da sruši Kurtijevu vladu, kako bi onda mogao brzo da primeni sporazum koji su pre više godina, iza kulisa, dogovorili predsednik Srbije Aleksandar Vučić i predsednik privremenih vlasti u Prištini Hašim Tači”, tvrdi “Standard”.\nU protekle dve godine su brojni lobisti, pa i iz Austrije, učestvovali u promovisanju “netransaparentnog” plana, piše list.\n“Grenelu je, uglavnom stalo do predsednika Trampa, koji još pre izbora na jesen želi da prikaže spoljnopolitički uspeh, zbog čega njegov izaslanik treba da ostvari “istorijski” sporazum Beograda i Prištine. To, na brzinu, i pre svega netransparetno nije moguće sa Kurtijem. Takođe Kurti neće nikada dozvoliti da, kao što to žele lobisti oko Trampa, razmenu teritorija po etničkim kriterijumima kao deo sporazuma”, ukazuje dnevnik.\nPodseća se da je 4. marta održan sastanak Grenela, Tačija i Vučića u Beloj kući, kojem je čak prisustvovao i Trampov zet Džared Kušner, predsednikov savetnik za nacionalnu bezbednost Robert O Brajan.\nSporazum, koji verovatno predviđa da deo teritorije Kosova pripadne Srbiji, ne odgovara interesima Kosova i njenom stanovništvu, bez obzira na nacionalnu pripadnost, tvrdi novinarka “Standarda” Adelheid Velfel dodajući da je, međutim, Tačija moguće uceniti s obzirom da je bio komandant OVK, te nije isključeno da dospe i pred specijalni sud za ratne zločine.\nS tim u vezi, prenosi “Standard”, novinarka sa Kosova Džeta Džara je u otvorenom pismu pitala Tačija da li je tačno da ga je saslušao specijalni suda jednom u Prištini i jednom u Beču, kao i da li je tačno da će prihvatiti svaki kompromis sa Beogradom samo da se spasi optužbi.\nNa to pismo, konstatuje bečki list, ona nije dobila odgovor. Dnevnik navodi da je Grenel preduzeo dalje korake, iako je preko tvitera tvrdio da niko neće brzo delovati, I da nema nikakvog “velikog dogovora”.\nOn je učinio i radi sve na tome da se takse na srpsku robu ukinu, koje je prethodna vlada u Prištini uvela da bi sprečila razmenu teitorija, tvrdi “Standard”.\n“Kurti, koji je očigledno prvi premijer u Prištini, koga SAD ne mogu da ucene, želi takse da ukida samo sukcesizno, ako Srbija promeni svoju politiku. Ta politika je sada na putu Grenelu, Tačiju i Vučiću i zbog toga Grenel i Tači koriste aktuelnu krizu oko korona virusa. Ako se uvede vanredno stanje na Kosovu predsednik dobija veća ovlašćenja I premijer bi bio zaustavljen”, objašnjava se u tekstu.\nPojedini posmatrači, ukazuje “Standard”, govore već duže o uceni.\n“U ovom trenutku ima najmanje dve različite DSK između kojih se vodi borba za vlast. Treba računati u svakom slučaju da vlada nakon glasanja o nepoverenju neće dugo opstati i da će Tači potom mandat za formiranje vlade dati DS, koja će ući u koaliciju sa njegovom DPK, onako kako to želi Grenel da bi “progurao” sporazum”, tvrdi politolog Arben Hajrulahu.\nList podseća da je nemačka kancelarka Angela Merkel, koja je proteklih godina bila protiv sporazujma koji sadrži razmenu teritorija, u sredu je održala video-sastanak sa Vučićem, u kojem je pozdravila spremnost predsednika Srbije da uđe u trgovinski dijalog Beograda i Prištine pod posredovanjem EU, pokušavajući očigledno da EU zauzme ponovo vodeću ulogu u dijalogu, ali I da spreči “Grenelov opasni sporazum”.\nPromene granica ili pokušaj promena na osnovu etničkih kriterijuma su na Balkanu uvek izazvali ratove, velike patnje i proterivanja, konstatuje “Standard” dodajući da nacionalisti na Balkanu, koji su zbog ratno-zločinačke prošlosti ucenjivi, i dalje žele takve promene međa.\n“I srpski i albanski, kao uostalom i svi etnonacionalisti, imaju isti problem sa državom Kosovo”, konstatovao je Hajrulahu.\nPrevious Kurti predložio ukidanje taksi na sirovine iz centralne Srbije i BiH\nNext Borel razgovarao s Vučićem; pomoć EU od 7,5 miliona evra


POČETNA REGIONALNE VESTI - BRANIČEVSKI OKRUG Opština Veliko Gradište još jednom pohvaljena za transparentnost\nUSAID i Transparentnost Srbija dodelili su opštini Veliko Gradište Pohvalnicu za ocenu iznad 70, ostvarenu na rangiranju svih jedinica lokane samouprave u Srbiji po osnovu Indeksa transparentnosti lokalne samouprave (LTI) za 2022. godinu.\nIndeks transparentnosti, koji od 2015. godine sprovodi organizacija Transparentnost Srbija, obuhvata istraživanje, ocenjivanje i rangiranje svih gradova, opština i gradskih opština u Srbiji.\nVeliko Gradište je ovo priznanje dobilo i prošle godine, a opštine i gradovi se rangiraju na osnovu 95 indikatora koji pokazuju da li su na internet stranici i u službenim prostorijama dostupne ključne informacije o radu organa lokalne samouprave kao i da li ovi organi postupaju transparentno. Ocene za transparentnost dodeljuju se u rasponu od 0 do 100.\nOpština, u saradnji sa ovom organizacijom, sprovodi niz preporučenih mera za povećanje nivoa transparentnosti i jačanje poverenja građana.\nPRETHODNI ČLANAKPočinje STOP SHOP leto u Požarevcu\nSLEDEĆI ČLANAKČačalica i hipodrom bogatiji za 1.000 sadnica


Reč je o potraživanjima Republike Srbije i Javnog preduzeća "Srbijagas".\nDug prema Republici Srbije je 10,9 milijardi dinara, i konvertuje se u akcije države, a ukupan iznos potraživanja Srbijagasa je bio 3,794 milijardi dinara.\nPredsednik sindikata Nezavisnost u Galenici Zoran Pantelić je izjavio Tanjugu, nakon skupštine akcionara, da je doneta odluka da se konvertuje dug u kapital.\n- To je prva zvanična odluka koja vodi našu kompaniju u proces privatizacije - rekao je on.\n- Broj akcija malih akcionara ostaje nepromenjen, ali je veliko pitanje kolika će biti vrednost akcija nakon privatizacije. Sindikati očekuju od novog vlasnika da ima razumevanja i da ne otpušta radnike već da svojim investicijama i ulaganjem u fabriku zaposli te ljude. Očekujemo i da u samom kupoprodajnom ugovoru budu čvrsto definisane stavke koje će obavezivati novog vlasnika da ulaže i ne optpušta zaposlene - kazao je on.\nDodaje da su sindikati i mali akcionari imali predlog da se izmeni statut u smislu zaštite malih akcionara, ali to Ministarstvo privrede, skupština i nadzorni odobr Galenike nisu prihvatili.\n71 milion evra duga\nDugovi bankama iznose oko 71 miliona evra i dogovoreno je ranije, kako kažu sindikati, da se taj dug otplati sa 25 miliona evra jednokratno u kešu".\nPrema rečima Pantelića, Galenici se duguje oko 120 milona evra za isporučene, a nikad plaćene lekove.\n- To duguju najveće veledrogerije u to vreme, to su bili Velefarm, BG farm i ostali. Ta sredstva nikada nisu naplaćeni i to je bio jedan od razloga zašto je Galenika došla u tešku finansijsku privatizaciju - kazao je Pantelić.\nNaveo je da su sudski postupci u toku i da ne veruje da će se utvrditi ko je kriv i gde je taj novac otišao".\n- Ako bi se sudski postupak i okončao i pronašao novac, kome bi te pare išle, da li deo državi, da li deo zaposlenima ili će otići novom vlasniku - zapitao je Pantelić.\nOn je naglasio da nakon konverzije duga i otplate duga bankama Galenika ostaje "na zelenoj grani" pošto je oslobođena dugova.\nNajvažnije naći strateškog partnera\nSmatra da bi bolje bilo da se sada nađe strateški partner i da država ostane vlasnik svog udela umesto da se ide u prodaju Galenike.\nPredsednica Samostalnog sindikata u Galenici Tamara Lalić je rekla Tanjugu da ta sindikalna organizacija nije zadovoljna što nije prošao predlog sindikata da se izmeni statut kako ne bi došlo do prinudnog otkupa manjinskih akcionara.\n- To jeste prvi korak koji vodi ovu kompaniju u privatizaciju, što je odluka većinskog vlasnika kapitala - države - kazala je Lalić.\nDržava je više puta pokušavala da privatizuje Galeniku, a poslednji put je prošle godine raspisala tender za izbor strateškog partnera uz prodaju 25 odsto akcija u vlasništvu države.\nNovi tender u septembru\nNovi tender za Galeniku biće raspisan u septembru, a u Ministarstvu privrede za Tanjug kažu da model privatizacije, na kojem država radi, podrazumeva da kupac uz fabriku preuzima deo duga "uz diskont", a da radnici koji se odluče za socijalni program mogu da računaju na 400 evra po godini staža.\n"U ovom trenutku je u toku definisanje uslova privatizacije, kojima bi se budući kupac obavezao da održi kontinuitet proizvodnje, realizuje investicioni program i održi optimalan nivo zaposlenosti", rečeno je Tanjugu u Ministarstvu privrede.\nKako objašnjavaju, u postupku pripreme za sprovođenje transakcije, Vlada Srbije je 11. jula 2017. godine donela zaključak da se privatizacija Galenike sprovede modelom prodaje kapitala, kojoj bi prethodila konverzija duga Galenike u kapital, a u slučaju uspešne privatizacije, država bi otpisala preostali deo svojih dospelih obaveza.\nGalenika ima oko 1.400 radnika i nedavno je počelo anketiranje za dobrovoljni odlazak dela radnika.\nStroži uslovi za kreditne kartice\nGrađani koji nemaju posao a kojima je istekao period važenja kreditne kartice više neće moći automatski da ih produže.\nPotpredsednica Vlade i ministarka građevinarstva, saobraćaja i infrastrukture Zorana Mihajlović izjavila je da je šest gradova predložilo lokacije za gradnju ukupno 20.295 jefitnih stanova za pripadnike vojske, policije i službi bezbednosti, i da bi gradnja mogla da počne već u prvoj polovini 2018. godine.\nNedoumice u vezi sa besplatnim akcijama\nNajčešće nedoumice građana u vezi sa ostvarivanjem prava na besplatne akcije tiču se nasledstva prava i promene računa na koji je isplaćeno 1.700 dinara, a do kojih je u međuvremenu došlo iz nekih razloga.


Centar NIT u okviru svojih aktivnosti pruža podršku razvoju poslovnih ideja svojim stanarima. Zainteresovani klijenti sa poslovnom idejom za koju smatraju da zavređuje pažnju mogu se javiti timu Centra NIt i dobiti inhouse ili podršku na daljinu. Oni koji se opredele da budi i korisnici kooworking prostora imaju svakodnevnu podršku tima Centra NIT kao i mentor koje Centar angažuje. Podrška se sastoji u zajedničkom razvoju poslovne ideje, izrade analize i projekta operacionalnizacije te ideje kao i izrade poslovnog plana...\nOsim navedenog za sve koji budu odabrani za učesnike poslovnog inkubatora Centar NIT obezbeđuje kancelarijski prostor sa potrebnom infrastrukturom, knjigovodstvene usluge, usluge u sferi poslovnog prava i poreskog savetovanja kao i usluge u domenu povećanja konkurentske prednosti proizvoda.\nJoš jedan segment od velike važnosti je i priprema preduzeća za spoljašnje investiranje. Centar NIT radi sa svojim stanarima na programima inkubacije i akceleracije a za one koji su zainteresovani organizuje se i priprema za spoljašnje investiranje to jest organizacije prezentacije proizvoda zainteresovanim investitorima i priprema pregovaranja o uslovima investiranja.


14 Sep 2017 Više\nEVROPSKO PRVENSTVO ZA KOŠARKAŠE 2017: Srbija pregazila Italiju, Rusija na putu do finala\nSrpski košarkaši odigrali su najbolju utakmicu u dosadašnjem toku Evropskog šampionata i bez problema savladali Italiju - 83:67 (18:17, 26:16, 15:15, 24:19). Naš...pročitaj više.\n11 Sep 2017 Više\nZAVRŠEN US OPEN 2017: Nova titula za Olgu Danilović u juniorskom dublu\nNajveća nada srpskog ženskog tenisa, Olga Danilović, osvojila je i treću Gren slem titulu u igri parova za juniorke. Posle "Rolan Garosa" prošle godine i Vimbldona ove, srpska...pročitaj više.\n10 Sep 2017 Više\nEVROPSKO PRVENSTVO ZA KOŠARKAŠE 2017: Srbija pobedila Mađarsku, Italija rival u četvrtfinalu\nKošarkaši Srbije preskočili su prvu prepreku u nokaut fazi na Evropskom prvenstvu. Reprezentacija Mađarske odigrala je potpuno rasterećeno i pružila vrlo jak otpor našem...pročitaj više.\n7 Sep 2017 Više\nEVROPSKO PRVENSTVO ZA KOŠARKAŠE 2017: Srećna Srbija prva u grupi, otvoren put do polufinala\nDesetkovana košarkaška reprezentacija Srbije, bez sedam osvajača srebrne olimpijske medalje u Riju, uz dosta sreće osvojila je prvo mesto u grupi D na Evropskom prvenstvu koje se...pročitaj više.\n6 Sep 2017 Više\nKVALIFIKACIJE ZA SVETSKO FUDBALSKO PRVENSTVO: Srbija pobedila Irsku, na korak do cilja\nFudbalska reprezentacija Srbije je pred velikim uspehom i plasmanom na Mundijal u Rusiji, koji se održava sledeće godine. "Orlovi" su slavili u Dablinu sa 1:0 (0:0) pogotkom Aleksandra...pročitaj više.\nSVETSKO PRVENSTVO U VATERPOLU 2017: Prekid srpske dominacije, Hrvatska u finalu PRVA FAZA KOŠARKAŠKE EVROLIGE - 11. KOLO: Fenerbahče i dalje prejak, novi poraz Zvezde TENIS: Krajinović spasao Srbiju, Španija drugoligaš, Troicki pobednik čelindžera u Banjaluci KUP FEDERACIJA, EVRO-AFRIČKA ZONA: Srbija u plej-ofu posle pobede nad Hrvatskom FINALNI TURNIR KUPA RADIVOJA KORAĆA U NIŠU: Loš Partizan bolji od očajne Zvezde VIMBLDON - PETI DAN: Novak bez problema protiv Tomića, Venus zaustavila Aleksandru Krunić OLIMPIJSKE IGRE U RIO DE ŽANEIRU - 10. DAN: Košarkašice u četvrtfinalu, poraz odbojkašica Finale Evrolige: Makabi bolji od Reala SP U VODENIM SPORTOVIMA U RUSIJI: Srbija u finalu, Italija nokautirana već u prvoj četvrtini EVROPSKO PRVENSTVO U PLIVANJU U BERLINU: Dan pobede za Srbiju, Nemac kapitulirao u finišu OLIMPIJSKE IGRE U RIO DE ŽANEIRU - 4. DAN: Srpska golgota u Brazilu, ispao i Novak Đoković Preglomazan javni sektor SUTRA POČINJE VIMBLDON 2017: Solidan žreb za Novaka i Janka, malerozni Viktor, Dušan i Jelena VIMBLDON - ŠESTI DAN: Jelena srušila Kvitovu, Viktor nadigrao Brauna, dve pobede Nenada EVROPSKO PRVENSTVO U STRELJAŠTVU MARIBOR: Žetva medalja Srbije, rekord Zorane Arunović


Dačić: Vučić nije naročito zadovoljan samitom u Beču\nBEOGRAD - Ministar spoljnih poslova Srbije Ivica Dačić izjavio je danas da srpski premijer Aleksandar Vučić nije naročito zadovoljan onim što je čuo na samitu o izbegličkoj krizi koji je završen u Beču, jer se potvrdilo da svaka zemlja Evropske unije ima svoj odnos prema migrantskoj krizi.\nDačić je novinarima rekao da se malopre čuo telefonom sa Vučićem i naveo da će Srbija, ako dođe do ponovnog aktiviranja Balkanske migrantske rute, morati da preduzima određene mere.\nNa konferenciji za novinare Dačić je rekao da je Vučić u Beču ponovio da Srbija neće graditi zidove, ali je naglasio da Srbija postaje žrtva zbog nejedinstvene politike EU o migrantskoj krizi.\nOn je objasnio da je Srbija u nezgodnoj situaciji, jer su zemlje ka severu Evrope sprečile prohodnost migrantima i izbeglicama.\n« Pastor: Odluka o simbolima pobudila strasti, treba ih stišati Šutanovac: Na sledećim izborima POBEĐUJEMO Vučića, "Toliko je veliki da ne možemo da ga promašimo" »


Javno iznošenje različitih mišljenja i interesa predstavlja jedan od ključnih elemenata demokratije. Debata “Za i protiv” bi trebalo da pruži doprinos prilikom formiranja racionalnih politika mišljenja i donošenja odluke. Zato je bitna i veština iznosenja argumenata. Biranje argumenta koji se koriste tokom debate trebalo bi da pomogne posmatračima da oblikuju sopstveno mišljenje o određenij temi ili odluci.\nPredlog Zakona o Razvojnoj banci Srbije tek je stigao u Skupštinu, a njeni zagovornici i protivnici vec su “ukrstili koplja”.\nRazvojna banka će raditi transparentno, sa strogim mehanizmima odlučivanja, a u korist privrede Srbije. Indirektnim načinom finansiranja Banka će biti otporna na lobije i korupciju. Razvojna banka će imati internu obaveznu reviziju, što sadašnje razvojne institucije nisu imale. Povrh toga imaće i državnu reviziju i obavezu objavljivanja finansijskih izveštaja koja do sada nije postojala za razvojne institucije. Najvažniji prioritet Banke biće pružanje podrške sektoru malih i srednjih preduzeća. Uslovi kreditiranja biće povoljniji od tržišnih. Prethodno navedeno predstavlja samo neke od tvrdnji koje se mogu čuti od strane zagovorenika osnivanja same banke.\nSa druge strane mogu se procitati izjave da nigde u svetu ne postoje uspešne razvojne banke, već da ostvaruju gubitke i da podržavaju one koji ne mogu da opstanu na otvorenom tržištu i prijateljske firme. Predlog zakona je loš jer ne predviđa kontrolu razvojne banke od strane NBS-a, što bi moglo dovesti do korupcije. Nije konsultovana privreda. Iznos početnih sredstava je veoma mali.\nNije tačno da razvojne institucije do sada nisu imale reviziju. Na osnovu Zakona o razvojnom fondu, unutrašnja i spoljna revizija su obavezne, izveštaj o radu se najmanje četiri puta godišnje podnosi nadležnom Ministarstvu a finansijski izveštaji se objavljuju. Kao prioritet za osnivanje Razvojne banke navode se mala i srednja preduzeća a zna se da indirektno finansiranje, pre svega, odgovara velikim i bonitetnim klijentima. Nije tačno da razvojne banke svuda rade sa gubicima. Dovoljno je pogledati pozitivne bilanse nemačkog KFWa, Hrvatske banke za obnovu i razvitak ili razvojne banke u Makedoniji.\nZašto je u Srbiji toliko teško voditi raspravu zasnovanu na dobrim argumentima? Podsetimo, još pre godinu dana, tadašnji potpredsednik Vlade je tvrdio da je u Vladi već urađen elaborat o osnivanju te finansijske institucije. Vlada Srbije je potvrdila sporazum sa nemačkom KfV bankom. Naime Nemci su se obavezali da ce platiti 110.000 evra za angažovanje tima finansijskih stručnjaka koji će pripremiti model po kome će nova, državna banka funkcionisati. Koji su rezultati tog elaborata i zašto ne mogu da se objaveanalize koje potvrđuju ekonomsku opravdanost osnivanja razvojne banke?\nUmesto toga, bez ikakve predhodne javne debate, sredinom januara, Vlada Srbije uputila je u skupštinsku proceduru Predlog zakona o Razvojnoj banci Srbije. Predlog Zakona sam po sebi ostavio je mnogo nejasnoca I mnogo otvorenih pitanja.\nKako je zamišljeno da se indirektnim pristupom finansiranja obezbede niže kamatne stope u poređenju sa direktnim načinom finansiranja? Zagovornici osnivanja Banke prave anlogiju sa evropskim razvojnim institucijama koje obezbeđuju od četiri do šest posto kamate na godišnjem nivou, naravno uvećano za iznos troškova koje imaju banke koje plasiraju sredstava. Trenutne kamate kod Fonda za razvoj kreću se u rasponu od 1 do najvise 4.5 posto godišnje. Da li je realno očekivati da ce novoosnovana banka emisijom hartija od vrednosti biti u mogućnosti da obezbedi povoljan izvor sredstava? U obrazloženju Zakona navodi se da će Razvojna banka rešiti uočeni problem transparentnosti dodeljivanja sredstava kao i nedostatak povratnih informacija na osnovu kojih se mogu procenjivati efekti programa. Kojim delom zakona se obezbeđuje bolja transparentnost i analiza poslovanja Razvojne banke Srbije u poređenju sa načinom na koji je ta materija definisana Zakonom o Fondu? Takođe, jedan od često pominjanih argumenata za osnivanje Razvojne banke je daleko profesionalnije plasiranje državnih sredstava. Da li se sedam godina iskustva na rukovodećem položaju u finansijskom sektoru, zahtevanih za članove izvršnog i nadzornog odbora Ravojne banke, se može smatrati dovoljnim kriterijumom koji će obezbediti neophodnu stručnost?\nKao logična posledica vođenja rasprava zasnovanih više na političko propagadnim izjavama nego činjenicama zasnovanim na argumentima, sve više se pojavljuju pitanja - Da li će Razvojna banka Srbije biti neprofitna institucija koja pomaže samo odabrane firme, ili upravo suprotno - sprečava korupciju? Da li će razvojna banka zaista raditi transparentnije od Fonda za razvoj ili se samo radi o preraspodeli političke moći? I politicarima I ekonomskim stručnjacima, kao i kompanijama na čije ce poslovanje Predlog Zakona imati uticaja, bilo bi od daleko veceg značaja da konacno počne da se vodi otvorena i argumentovana rasprava.\nU trenutku objavljivanja ovog članka, osvanula je vest da je Vlada, svega tri nedelje nakon sto ga je uputila Skupštini na usvajanje, odlučila da preispita Nacrt Zakona o razvojnoj banci. Bilo bi vise nego korisno da se u novom Predlogu nađu odgovori na predhodno postavljena pitanja.